## Rješenje Agencije za zaštitu tržišnog natjecanja, klasa: UP/I 030-02/2005-02/54 od 9. svibnja 2006.

### NN 61/2006 (31.5.2006.), Rješenje Agencije za zaštitu tržišnog natjecanja, klasa: UP/I 030-02/2005-02/54 od 9. svibnja 2006.

# AGENCIJA ZA ZAŠTITU TRŽIŠNOG NATJECANJA

**1498**

Agencija za zaštitu tržišnog natjecanja na temelju članaka 34. i 57. stavak 4.
Zakona o zaštiti tržišnog natjecanja (»Narodne novine«, broj 122/03), u upravnom
postupku ocjene dopuštenosti koncentracije poduzetnika Styria Media
International AG, sa sjedištem u Austriji, 8010 Graz, Schönaugasse 64, G+J
International Publishing Holding GmbH, sa sjedištem u Austriji, A-1010 Wien,
Parkring 12, i Sanoma Magazines International B.V., sa sjedištem u Nizozemskoj,
1081 KJ, Amsterdam, Jachtavenweg 124, zastupanih po punomoćniku N. P.,
odvjetniku iz Z., na temelju odluke Vijeća za zaštitu tržišnog natjecanja sa 60.
sjednice, održane 9. svibnja 2006., donosi sljedeće

## RJEŠENJE

I. Ocjenjuje se dopuštenom koncentracija poduzetnika Styria Media International
AG, sa sjedištem u Austriji, 8010 Graz, Schönaugasse 64, G+J International
Publishing Holding GmbH, sa sjedištem u Austriji, A-1010 Wien, Parkring 12, i
Sanoma Magazines International B.V., sa sjedištem u Nizozemskoj, 1081 KJ,
Amsterdam, Jachtavenweg 124.
II. Poduzetnici Styria Media International AG, sa sjedištem u Austriji, 8010
Graz, Schönaugasse 64, G+J International Publishing Holding GmbH, sa sjedištem u
Austriji, A-1010 Wien, Parkring 12, i Sanoma Magazines International B.V., sa
sjedištem u Nizozemskoj, 1081 KJ, Amsterdam, Jachtavenweg 124, obveznici su
plaćanja upravne pristojbe u iznosu od 160.000,00 kuna u korist Državnog
proračuna Republike Hrvatske u jednakim dijelovima, i to 53.333,00 kuna svaki.
Rok izvršenja: osam (8) dana od dana dostave ovoga rješenja.
III. Ovo rješenje bit će objavljeno u »Narodnim novinama«.

```
Obrazloženje
```

1. PRIJAVA NAMJERE KONCENTRACIJE PODUZETNIKA

Agencija za zaštitu tržišnog natjecanja (dalje: Agencija) je 21. prosinca 2005.
zaprimila prijavu namjere provedbe koncentracije poduzetnika Styria Media
International AG, sa sjedištem u Austriji, 8010 Graz, Schönaugasse 64, G+J
International Publishing Holding GmbH, sa sjedištem u Austriji, A-1010 Wien,
Parkring 12, i Sanoma Magazines International B.V., sa sjedištem u Nizozemskoj,
1081 KJ, Amsterdam, Jachtavenweg 124, zastupanih po opunomoćeniku N.P.,
odvjetniku iz Z.
Budući da je dostavljena prijava namjere provedbe koncentracije poduzetnika bila
nepotpuna, u smislu članaka 11. i 13. Uredbe o načinu prijave i kriterijima za
ocjenu koncentracija poduzetnika (»Narodne novine«, broj 51/04; dalje: Uredba o
koncentracijama), Agencija je je dopisom od 2. siječnja 2006. zatražila njezinu
nadopunu.
Dana 18. siječnja 2006., Agencija je zaprimila nadopunu prijave, te se taj datum
smatra datumom podnošenja potpune prijave koncentracije, u smislu članka 45.
stavak 3. Zakona o zaštiti tržišnog natjecanja (»Narodne novine«, broj 122/03;
dalje: ZZTN), o čemu je Agencija podnositelju 20. siječnja 2006. izdala pisanu
potvrdu, klasa: gornja, urbroj: 580-02-05-49-18, u obliku propisanom člankom 18.
Uredbe o koncentracijama.

2. PRAVNI OKVIR OCJENE KONCENTRACIJE

*2.1. Zakonodavni okvir*

Agencija je pri ocjeni dopuštenosti predmetne koncentracije primjenjivala Zakon
o zaštiti tržišnog natjecanja (»Narodne novine«, broj 122/03; dalje: ZZTN),
Zakon o medijima (»Narodne novine«, broj: 59/04; dalje: ZOM), Uredbu o načinu
prijave i kriterijima za ocjenu koncentracije poduzetnika (»Narodne novine«,
broj 51/04; dalje: Uredba o koncentracijama), te Uredbu o načinu utvrđivanja
mjerodavnog tržišta (»Narodne novine«, broj 51/04; dalje: Uredba o mjerodavnom
tržištu), kao i Naputak u svezi s postupkom ocjene dopuštenosti horizontalnih
koncentracija poduzetnika, objavljen na Internet stranici Agencije: www.aztn.hr;
dalje: Naputak.

3. PRAVNI TEMELJ KONCENTRACIJE

Pravni temelj predmetne koncentracije je Memorandum o sporazumijevanju (engl.
Memorandum of Understanding) sklopljen 15. prosinca 2005. između poduzetnika
Styria Media International AG, sa sjedištem u Austriji, 8010 Graz, Schönaugasse
64, G+J International Publishing Holding GmbH, sa sjedištem u Austriji, A-1010
Wien, Parkring 12, i Sanoma Magazines International B.V., sa sjedištem u
Nizozemskoj, 1081 KJ, Amsterdam, Jachtavenweg 124.

4. PRAVNI OBLIK KONCENTRACIJE

Sukladno Memorandumu o sporazumijevanju, kojeg su sklopili poduzetnici-sudionici
predmetne koncentracije, ista će se provesti u četiri faze, kojima je krajnji
cilj osnivanje zajedničkog pothvata (engl. joint venture) u smislu članka 19.
stavak 2. ZZTN, kojim je propisano da se stvaranje zajedničkog pothvata koji na
trajnijoj osnovi djeluje kao neovisan gospodarski subjekt smatra koncentracijom
u smislu članka 19. stavka 1. ZZTN. Karakteristike zajedničkog pothvata koji na
trajnijoj osnovi djeluje kao neovisan gospodarski subjekt, te se smatra
koncentracijom, su njegova gospodarska neovisnost, mogućnost da sam sebe
financira, vlastiti management i zaposlenici koji će djelovati u zajedničkom
pothvatu, te u konkretnom slučaju mora razvijati časopise. Jedna od najvažnijih
činjenica je postojanje zajedničke kontrole osnivača zajedničkog pothvata. U
shemi 1. prikazana je struktura vlasništva poduzetnika sudionika koncentracije
prije provedbe same koncentracije.
*Shema 1.* Prikaz strukture vlasništva poduzetnika sudionika koncentracije prije
koncentracije\*
Cilj predmetne koncentracije, sudionici koncentracije namjeravaju poduzeti u
sljedećim fazama, kako slijedi:
1. Styria Medien International GmbH namjerava preuzeti preostalih 30 – 35 posto
udjela u temeljnom kapitalu poduzetnika X-Press d.o.o., te time steći 95 – 100
posto udjela u temeljnom kapitalu poduzetnika X-Press d.o.o. Također poduzetnik
Styria Medien International GmbH namjerava od poduzetnika Večernji list d.d.
preuzeti 45 – 50 posto udjela u temeljnom kapitalu poduzetnika Adria Magazin
d.o.o.
*Shema 2.* Prikaz promjene u strukturi poduzetnika nakon prve faze\*
Prije provođenja prvog koraka poduzetnik Styria Medien International GmbH imao
je 65 – 70 posto udjela u temeljnom kapitalu poduzetnika X-Press d.o.o., dok u
poduzetniku Adria Magazin d.o.o. nije imao izravan udjel u temeljnom kapitalu,
već je isti ostvarivao putem poduzetnika Večernji list d.d. Nakon provođenja
prve faze predmetne koncentracije poduzetnik Styria Medien International GmbH
preuzima preostale udjele u temeljnom kapitalu poduzetnika X-Press d.o.o., te će
imati 95 – 100 posto udjela u temeljnom kapitalu poduzetnika X-Press d.o.o.
2. U drugoj fazi poduzetnik Gruner + Jahr steći će 95 – 100 posto udjela u
temeljnom kapitalu poduzetnika Burda Zagreb d.o.o.;
*Shema 3.* Prikaz promjene u strukturi poduzetnika nakon druge faze\*
3. U trećoj fazi koncentracije poduzetnici Gruner + Jahr i Sanoma Magazines
International BV osnivaju zajednički pothvat (joint venture), sa sjedištem u
Austriji, Beč, te će taj joint venture preuzeti udjele u poduzetnicima Burda
Zagreb d.o.o., Adria Magazin d.o.o. i Sanoma Magazines Zagreb d.o.o., koje su do
tada držali poduzetnici Gruner + Jahr i Sanoma, kako je prikazano u Shemi 4.
*Shema 4.* Prikaz promjene u strukturi poduzetnika nakon treće faze\*
4. U četvrtoj i posljednjoj fazi, prikazanoj u Shemi 5., poduzetnici X-Press
d.o.o., Adria Magazines d.o.o. i Burda Zagreb d.o.o. pripajaju se poduzetniku –
preuzimatelju Sanoma Magazines Zagreb d.o.o. U istoj fazi poduzetnik Sanoma
Magazines Zagreb d.o.o. promijeniti će tvrtku u Adria Magazines d.o.o. i dalje
nastaviti poslovanje pod tom tvrtkom.
*Shema 5.* Prikaz promjena u strukturi nakon četvrte faze\*
Struktura poduzetnika sudionika koncentracije, nakon posljednje, četvrte faze
provođenja, prikazana je u Shemi 6. Styria Medien International u novom će
poduzetniku imati 25 – 30 posto udjela u temeljnom kapitalu dok će, u trećoj
fazi, osnovani joint venture, sa sjedištem u Beču, imati 75 – 80 posto udjela u
temeljnom kapitalu poduzetnika Adria Magazines d.o.o.
*Shema 6.* Prikaz strukture poduzetnika nakon provedene koncentracije\*

5. O PODUZETNICIMA – SUDIONICIMA KONCENTRACIJE

*5.1. Styria Media International AG*

Poduzetnik Styria Media International AG djeluje unutar Grupe Styria Medien AG.
Grupa Styria Medien AG ima 95 – 100 posto udjela u temeljnom kapitalu
poduzetnika Styria Media International AG koji u Hrvatskoj izdaje dvoje dnevne
novine (Večernji list, vodeći na tržištu, i 24sata) i tri izdavačke kuće za
nakladu magazina (X-press, TV Tjedan, Adria Magazine d.o.o). Poduzetnik Styria
Medien AG osnovan je 1869. godine. Danas je treća po veličini medijska grupa u
Austriji. U 2004. godini ostvaren je prihod od € (\*\*\*) milijuna. Styria Medien
AG Grupa izdaje ukupno 5 dnevnih novina, 14 tjednika, 6 magazina, 4 on-line
portala. Unutar Styria Medien AG Grupe djeluje 5 radiopostaja, 3 TV kuće, 5
izdavača knjiga, te jedan veliki poduzetnik koji se bavi knjižarstvom. Styria
Medien AG Grupa djeluje na tržištima Republika Slovenije, Austrije i Hrvatske.
Časopisi su grupirani po temama kako slijedi: automobili, poslovni,
kompjutori/internet, kultura, življenje, roditeljstvo, vijesti, ljudi, popularna
znanost, sport, TV vodič, putovanja, žene, mlađa populacija, časopisi za
potrošače (preuzeto iz ekonomske analize, klasa: UP/I-030-01/2005-01/33,
Večernji list d.d., Zagreb i G + J International Publishing Holding GmbH,
Austrija – zajednički pothvat (engl. joint venture)).
Predmet poslovanja poduzetnika Styria Media International AG je kako slijedi:
a) stjecanje, držanje, otuđenje i upravljanje drugim poduzetnicima i/ili
društvima, osobito medijskih poduzetnika i poduzetnika iz područja pomoćnih
medijskih djelatnosti u inozemstvu, kao i preuzimanje upravljanja u takvim
poduzećima i/ili društvima,
b) savjetovanje i pružanje svih vrsta menadžerskih usluga, osobito za društva u
kojima postoje kapitalni interesi ili s kojima inače postoji povezanost u smislu
koncerna,
c) pružanje svih usluga koje su direktno ili indirektno povezane s predmetom
poslovanja,
d) poduzimanje svih poslova i mjera potrebnih, nužnih ili se čine korisnima za
postizanje svrhe društva, osobito osnivanje podružnica i društva kćeri u zemlji
i inozemstvu.
*Shema 7*. Struktura Styria Medien AG Grupe\*

*5.2. Gruner + Jahr International Publishing Holding GmbH*

Poduzetnik Gruner + Jahr International Publishing Holding GmbH (dalje: Gruner +
Jahr), sa sjedištem u Austriji, Beč, Parkring 12, registriran na Trgovačkom sudu
u Beču, izdaje više od 260 magazina i novina u 20 zemalja svijeta. U 2004.
godini ostvario je prihod od € (\*\*\*). Poslovne aktivnosti podijeljene su u pet
djelatnosti: časopisi, Njemačka; časopisi, Međunarodno; časopisi, Francuska;
korporativne i izdavačke usluge; tiskanje.
Navedeni je poduzetnik povezano društvo Bertelsmann AG Grupe, prikazane u Shemi
2, sa sjedištem u Njemačkoj, Gütersloh, Carl-Bertelsmann-Str. 270, koja djeluje
na tržištu televizije i radija (RTL Grupa); knjiškog izdavaštva (Random House);
izdavaštvo časopisa i novina (G+J); muzičkog izdavaštva (BMG); medijskih usluga
(Arvato); medijskih distribucija putem klubova i interneta (Direct group).
Zaključno s 31. prosinca 2004. u Grupi je bilo zaposleno 76,266 zaposlenika, a
ukupan prihod je u 2004. godini iznosio € (\*\*\*).
Bertelsmann AG Grupa na tržištu Republike Hrvatske, prisutna je putem
poduzetnika Freemantel produkcija d.o.o. u kojem drži 95 – 100 posto udjela u
temeljnom kapitalu, poduzetnika RTL Hrvatska d.o.o. u kojem drži 65 – 70 posto
udjela u temeljnom kapitalu.
*Shema 8.* Struktura Bertelsmann AG Grupe\*

*5.3. X-Press d.o.o.*

Poduzetnik X-Press d.o.o., sa sjedištem u Zagrebu, Slavonska avenija 4,
registriran je pri nadležnom Trgovačkom sudu u Zagrebu, za izdavačku djelatnost,
istraživanje tržišta i ispitivanje javnog mnijenja, savjetovanje u vezi s
poslovanjem i upravljanjem, promidžba, kupnja i prodaja robe, obavljanje
trgovačkog posredovanja na domaćem i inozemnom tržištu, te zastupanje pravnih
osoba. Poduzetnik X-Press d.o.o. na teritoriju Republike Hrvatske od 2005.
izdaje magazine Elite i Primadona.
*Shema 9.* Vlasnička struktura poduzetnika X-Press d.o.o. prije provedbe predmetne
koncentracije\*
Nakon provedbe predmetne koncentracije Styria Media International AG imat će 95
– 100 posto udjela u temeljnom kapitalu poduzetnika X-Press d.o.o.

*5.4. Adria Magazin d.o.o.*

Poduzetnik Adria Magazin d.o.o. sa sjedištem u Zagrebu, Slavonska avenija 4,
osnovali su poduzetnici Večernji list d.d. i G+J International Publishing
Holding GmbH, kao zajednički pothvat (joint venture), o čemu svjedoči vlasnička
struktura prikazana u Shemi 4. Licencnim ugovorima, kao sastavnim dijelovima
Joint venture ugovora, propisano je da će predmetni joint venture, izdavati
časopise »Naša flora« (sada ga izdaje Večernji list d.d.), »Geo«, »Capital« i
»Gala«, te će razvijati nove koncepte časopisa. Predmetnu koncentraciju u obliku
stvaranja zajedničkog pothvata koji na trajnijoj osnovi djeluje kao neovisan
gospodarski subjekt, tzv. koncentrativni zajednički pothvat (engl. full function
joint venture), Agencija je temeljem odluke Vijeća za zaštitu tržišnog
natjecanja, na 46. sjednici održanoj 4. listopada 2005., ocijenila dopuštenom u
prvoj fazi.
*Shema 10.* Vlasnička struktura poduzetnika Adria magazin d.o.o. prije provedbe
predmetne koncentracije\*

*5.5. Sanoma Magazines Zagreb d.o.o.*

Poduzetnik Sanoma Magazines Zagreb d.o.o. je osnovan u siječnju 2002. godine kao
zajednički pothvat poduzetnika Sanoma Magazines International B.V. sa sjedištem
u Nizozemskoj i poduzetnika Iskon Internet d.d., a od 2003. godine poduzetnik
Sanoma Magazines International BV ima 95 – 100 posto udjela u temeljnom kapitalu
poduzetnika Sanoma Magazines Zagreb d.o.o. Poduzetnik Sanoma Magazines
International B.V. dio je SanomaWSOY Grupe, koja je najveća nordijska medijska
kompanija. Sanoma Magazines International B.V. ima vodeće tržišne pozicije u
Finskoj, Nizozemskoj, Belgiji, Češkoj, Mađarskoj i Rumunjskoj.
U Shemi 11. prikazana je organizacijska struktura SanomaWSOY Grupe.

*Shema 11.* Struktura SanomaWSOY Grupe

![](dodatni/145773.gif)

Izvor: www.sanomamagazines-int.com
Obrada: Agencija za zaštitu tržišnog natjecanja

Poduzetnik Sanoma Magazines Zagreb d.o.o. izdavač je 7 magazina i 2
internet-izdanja i to: magazine Klik, kao i online izdanje magazina Klik, Story,
Elle, Elle Dekor, Stars, Viva, te National Geographic, kao i online izdanje
magazina National Geographic.

*5.6. Burda Zagreb d.o.o.*

Poduzetnik Burda Zagreb d.o.o. registriran pri Trgovačkom sudu u Zagrebu,
osnovan je Društvenim ugovorom od 30. svibnja 2002. pod tvrtkom Burda Nacional
d.o.o. Izdavačka kuća Burda Zagreb d.o.o. nalazi se u sastavu Hubert Media
Grupe. Tijekom proteklih godina je u Republici Hrvatskoj zaživjelo sedam
redovitih izdanja magazina: Joy, Men’s Health, Lisa, Moje dijete, Moj stan, Moj
lijepi vrt, te Čarolija okusa.
Predmet poslovanja prema izvadku iz Sudskog registra nadležnog Trgovačkog suda u
Republici Hrvatskoj jest: izdavačka djelatnost, tiskarska djelatnost i usluge
povezane s tiskanjem, umnožavanje snimljenih zapisa, istraživanje tržišta i
ispitivanje javnog mnijenja i promidžba.

6. OBVEZA PRIJAVE KONCENTRACIJE

Člankom 36. stavak 1. Zakona o medijima (»Narodne novine«, broj 59/04; dalje:
ZOM) propisano je da su nakladnici sudionici koncentracija obvezni podnijeti
prijavu namjere provedbe koncentracije u obliku i na način utvrđen propisima o
zaštiti tržišnog natjecanja. Takva obveza podnošenja, sukladno stavku 2. istog
članka, nastaje neovisno o tome jesu li u konkretnom slučaju ispunjeni uvjeti iz
članka 22. stavka 4. ZZTN.
Dakle, za obveznu prijavu koncentracije na mjerodavnom tržištu medija, nije
bitno jesu li istodobno ispunjeni uvjeti iz članka 22. stavak 4. ZZTN, odnosno,
da ukupan prihod svih poduzetnika sudionika koncentracije, ostvaren prodajom
robe i/ili usluga na svjetskom tržištu iznosi najmanje jednu milijardu kuna, u
financijskoj godini koja je prethodila koncentraciji, s time da je ukupan prihod
svakog od najmanje dva sudionika koncentracije, ostvaren prodajom robe i/ili
usluga u Republici Hrvatskoj, u istom razdoblju, iznosi najmanje 100.000.000,00
kuna.

7. MJERODAVNA TRŽIŠTA

Tržište tiska na teritoriju Republike Hrvatske uređeno je ZOM-om. U svrhu što
boljeg razumijevanja pojmova, u daljnjem tekstu slijedi nekoliko pojmova, kako
ih navodi i obrazlaže rečeni zakon.
Mediji su novine i drugi tisak, radijski i televizijski program, programi
novinskih agencija, elektroničke publikacije, teletekst i ostali oblici dnevnog
ili periodičnog objavljivanja urednički oblikovanih programskih sadržaja
prijenosom zapisa, glasa, zvuka ili slike.
Novinski nakladnik je fizička ili pravna osoba koja objavljuje programske
sadržaje putem tiska.
Tisak su novine i druga povremena izdanja koja izlaze u razmacima od najviše
šest mjeseci, a u nakladi većoj od 500 primjeraka. Tiskano djelo koje izlazi
povremeno u nakladi manjoj od 500 primjeraka smatrat će se tiskom ako je
namijenjeno raspačavanju.
Općeinformativni tisak je onaj koji skupno objavljuje programske sadržaje
namijenjene kontinuiranom informiranju javnosti o aktualnom društvenom, osobito
političkom, gospodarskom, socijalnom, kulturnom životu i drugim zbivanjima u
Hrvatskoj i svijetu.
Prije analiziranja tržišta tiska na teritoriju Republike Hrvatske u mjerodavnoj
2004., kao godini koja prethodi koncentraciji, Agencija je utvrdila mjerodavna
tržišta koja će se analizirati.
a) U proizvodnom smislu, temeljem članka 5. Uredbe o mjerodavnom tržištu,
utvrđena su sljedeća mjerodavna tržišta:
1.) tržište naklade tiska,
2.) tržište oglašavanja u tisku,
3.) tržište distribucije tiska.
b) U zemljopisnom smislu, temeljem članka 6. Uredbe o mjerodavnom tržištu,
mjerodavno je tržište cjelokupan teritorij Republike Hrvatske.

STRUKTURA UTVRĐENIH MJERODAVNIH TRŽIŠTA

*7. a) 1. Tržište naklade tiska*

Prava i obveze nakladnika koji djeluju na teritoriju Republike Hrvatske uređena
su odredbama ZOM-a, kao posebnog zakona (lex specialis). Tržište naklade tiska,
u ovom je postupku, bilo potrebno podijeliti s obzirom na vrstu tiskovine koju
pojedini nakladnik izdaje s obzirom na činjenicu da mjesečnik, tjedniku ili
dnevniku ne može biti zamjenski proizvod (supstitut), a shodno tome se ne mogu
analizirati na jednom tržištu nego ih je nužno razdijeliti. Promatramo li, npr.
tiskovine Cosmopolitan i Playboy primjećujemo da ove dvije tiskovine iako su
obje mjesečnici, i s relativno jednakom cijenom koštanja i kvalitetom papira i
tiska, one jedna drugoj nisu supstituti te se moraju razdvojeno promatrati.
Pod supstitom se, u smislu članka 5. Uredbe o mjerodavnom tržištu, smatraju
proizvodi za koje potrošači smatraju da su međusobno zamjenjivi s obzirom na
njihove bitne značajke, cijenu ili način uporabe.
Stoga je potrebna daljnja razdioba s obzirom na tematski sadržaj tiskovina.
Slijedom takve podjele identificirano je tržište naklade mjesečnika za žene.
Promatrajući tržište naklade tiska kao jedinstveno tržište, ne uzimajući u obzir
tematsku raspodjelu tiskovina, iz Grafikona 2. može se zaključiti da najveći
udjel na tržištu naklade tiska ima Europapress holding d.o.o. (dalje: EPH),
Zagreb, i to 55 – 60 posto, dok ga slijedi Burda Zagreb d.o.o. sa 0 – 5 posto i
Sanoma Magazines, Zagreb d.o.o. sa 10 – 15 posto.
*Grafikon 1.* Prikaz tržišta naklade tiska u 2004. prije provedbe koncentracije
prema broju prodanih primjeraka\*
Imajući u vidu da poduzetnik EPH ima udjele u sljedećim poduzetnicima, prilikom
iskazivanja tržišnog udjela poduzetnika EPH, oni će se iskazati zajedno:
a) Arena d.d. (udjel od 75 – 80 posto) – tjednik »Arena«, tjednik za žene
»Mila«, Dvotjednik »Auto klub«, mjesečnik »Astro magazin«, mjesečnik »Dječji
klub«,
b) Sportske novosti d.d. (udjel od 90 – 95 posto) – specijaliziran sportski
dnevnik »Sportske novosti«,
c) Revije d.o.o. (udjel od 70 – 75 posto) – tjednik za žene »Tena«, dvotjednik
»Auto blic«, mjesečnik »Teen«, mjesečnik »Moja tajna«, mjesečnik »Moja sudbina«,
d) Meridijan 16 d.o.o. (udjel od 95 – 100 posto) – mjesečnik za zdravlje »Vita«
(Preuzeto iz predmeta: klasa: UP/I-030-02/2004-01/33).
Stoga je tržišni udio poduzetnika EPH u 2004. iznosio 55 – 60 posto udjela na
tržištu naklade tiska (bez obzira o kojoj je tiskovini riječ). Pri tome treba
napomenuti da za poduzetnika EPH nisu iskazani brojčani podaci za Jutarnji list,
Sportske novosti, Dnevnik i Poslovni tjednik, budući da je riječ o tisku koji
se, sukladno ZOM, smatra općeinformativnim dnevnikom, koji ne predstavljaju
mjerodavno tržište u ovom postupku.
Sudionici koncentracije u 2004. godini, dakle, prije provedbe koncentracije,
ostvaruju sljedeće tržišne udjele na mjerodavnom tržištu naklade tiska:
 *Tablica 1.*TRŽIŠNI UDJELI PODUZETNIKA SUDIONIKA KONCENTRACIJE NA TRŽIŠTU NAKLADE
TISKA U 2004. GODINI

|  |  |
| --- | --- |
| Poduzetnik | Tržišni udjel |
| Sanoma Magazines Zagreb d.o.o. | 20 – 25 |
| Burda Zagreb d.o.o. | 5 – 10 |
| Adria Magazines d.o.o. | 0 – 5 |
| X-Press d.o.o. | 0 |

Izvor: podnesak podnositelja prijave koncentracije od 21.
prosinca 2005
Obrada: Agencija za zaštitu tržišnog natjecanja

Nakon provedbe predmetne koncentracije poduzetnik Adria Magazines d.o.o. (prije
Sanoma Magazines Zagreb d.o.o.) ostvarivat će 25 – 30 posto udjela na
mjerodavnom tržištu.
*Grafikon 2.* Brutoprihod od prodaje magazina u 2004.\*

*7.a) 1. 1. Tržište naklade mjesečnika za žene*

Mjesečnike za žene, navedene u tablici 2. trebalo je razvrstati u zasebne
skupine s obzirom na tematski sadržaj. Slijedom rečenog kao grupe magazina
razvrstavamo:
1.) Cosmopolitan, Elle, Svijet, Joy, Primadona,
2.) Dom i vrt, Moj lijepi vrt, Naša flora, Moj cvijet, Moje cvijeće,
3.) Elle dekor i Moj stan,
4.) Vita, Doktor u kući, Vitalnost & ljepota,
5.) Moje dijete.

*Tablica 2.*PRIKAZ MJESEČNIKA KLASIFICIRANIH KAO MJESEČNICI ZA ŽENE

|  |  |
| --- | --- |
| Mjesečnik | Nakladnik |
| Cosmopolitan | EPH |
| Elle | Sanoma Magazines Zagreb d.o.o. |
| Joy | Burda Zagreb d.o.o. |
| Svijet | Svijet Marketing d.o.o. |
| Primadona | X-Press d.o.o. |
| Dom i vrt | Svijet Marketing d.o.o. |
| Elle dekor | Sanoma Magazines Zagreb d.o.o. |
| Moj stan | Burda Zagreb d.o.o. |
| Moj lijepi vrt | Burda Zagreb d.o.o. |
| Moje dijete | Burda Zagreb d.o.o. |
| Vita | Meridijan 16 d.o.o. |
| Naša flora | Večernji list d.d. |
| Moj cvijet | Udruga »Moj cvijet« |
| Moje cvijeće | Damibo d.o.o. |
| Doktor u kući | EPH d.o.o. |
| Vitalnost & ljepota | Velmar d.o.o. |

Izvor: Preuzeto iz predmeta, klasa: 031-02/2005-01/72;
Istraživanje tržišta tiska na području Republike Hrvatske u 2004. godini
Obrada: Agencija za zaštitu tržišnog natjecanja

Nakladnik Sanoma Magazines Zagreb d.o.o., između ostaloga, izdaje i magazin
Klik, kojega je u 2004. prodano (\*\*\*) primjeraka. Budući da je riječ o tiskovini
s različitim tematskim sadržajima, Agencija isti nije razvrstavala u neku od
dolje navedenih grupa.

TRŽIŠTE NAKLADE MJESEČNIKA PRVE GRUPE ZA ŽENE

*Tablica 3*. PRIKAZ TRŽIŠTA NAKLADE MJESEČNIKA PRVE GRUPE ZA ŽENE U REPUBLICI
HRVATSKOJ U 2004. GODINI

|  |  |  |  |  |
| --- | --- | --- | --- | --- |
| Mjesečnik | Prodani primjerci u 2004./kom | % udjela na tržištu u 2004. | Prodani primjerci u 2005. kom | % udjela na tržištu u 2005. |
| Cosmopolitan\* | (\*\*\*) | 50 – 55 | (\*\*\*) | 45 – 50 |
| Elle\*\* | (\*\*\*) | 45 – 50 | (\*\*\*) | 30 – 35 |
| Primadona\*\* | (\*\*\*) | 0 | (\*\*\*) | 15 – 20 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika EPH od 9. studenoga 2005.
(predmet KLASA: 031-02/2005-01/72), podnesak poduzetnika EPH od 21. veljače
2006. (predmet klasa: 031-02/2006-01/02), podnesak podnositelja prijave
koncentracije od 27. ožujka 2006.
Obrada: Agencija za zaštitu tržišnog natjecanja

Gledajući tablicu 3. nesporno je da je u 2004. godini najveći tržišni udjel
ostvario magazin Cosmopolitan nakladnika EPH s udjelom od 50 – 55 posto ili
(\*\*\*) prodanih primjeraka u mjerodavnoj 2004. Preostali udjel, u 2004., i to 45
– 50 posto, na tom tržištu pripada magazinu Elle nakladnika Sanoma Magazines
Zagreb d.o.o. sa (\*\*\*) prodanih primjeraka.
Situacija na tržištu se mijenja u sljedećoj 2005. godini, s obzirom da se na
tržištu naklade mjesečnika prve grupe za žene pojavio novi magazin Primadona,
nakladnika X-Press d.o.o. Prema podacima dostupnim Agenciji u 2005. magazin
Primadona je sa (\*\*\*) prodanih primjeraka ostvario tržišni udio od 15 – 20
posto. U 2005. tržišno vodstvo i dalje ima magazin Cosmopolitan s manjim
tržišnim udjelom, odnosno 45 – 50 posto, dok Elle ostvaruje tržišni udjel od 30
– 35 posto.
Nakon provedbe koncentracije tržišno bi vodstvo preuzeo nakladnik Adria Magazin
d.o.o. (prije Sanoma Magazines Zagreb d.o.o.) s 50 – 55 posto udjela u tržištu.
Magazin Joy nakladnika Burda Zagreb d.o.o. počeo je izlaziti 18. listopada
2005., a prvi je broj prodan u (\*\*\*) primjeraka, dok prodaja za 2005. od dana
izlaženja iznosi (\*\*\*) komada primjeraka magazina Joy.

TRŽIŠTE NAKLADE MJESEČNIKA DRUGE GRUPE ZA ŽENE

*Tablica 4.*  PRIKAZ TRŽIŠTA NAKLADE MJESEČNIKA DRUGE GRUPE ZA ŽENE U REPUBLICI
HRVATSKOJ U 2004.

|  |  |  |  |  |
| --- | --- | --- | --- | --- |
| Mjesečnik | Prodani primjerci u 2004./kom | % udjela na tržištu u 2004. | Prodani primjerci u 2005./kom | % udjela na tržištu u 2005. |
| Moj lijepi vrt | (\*\*\*) | 65 – 70 | (\*\*\*) | 60 – 65 |
| Naša flora | (\*\*\*) | 20 – 25 | (\*\*\*) | 20 – 25 |
| Dom i vrt (dvomjesečnik) | (\*\*\*) | 5 – 10 | (\*\*\*) | 5 – 10 |
| Moj cvijet | (\*\*\*) | 0 – 5 | (\*\*\*) | 5 – 10 |
| Moje cvijeće | (\*\*\*) | 0 – 5 | (\*\*\*) | 0 – 5 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak podnositelja prijave koncentracije od 21.
prosinca 2005. i od 27. ožujka 2006., podnesak distributera Distri-press d.o.o.
od 14. rujna 2005. i Tisak d.d. od 8. rujna 2005. u predmetu klasa:
031-02/2005-01/72, podnesak distributera Tisak d.d. od 8. veljače 2006. i
distributera Distri-press d.o.o. 14. veljače 2006. u predmetu klasa:
031-02/2006-01/02
Obrada: Agencija za zaštitu tržišnog natjecanja

U tablici 4. prikazana je struktura tržišta naklade mjesečnika druge grupe za
žene u Republici Hrvatskoj u mjerodavnoj 2004. Najveći tržišni udjel, 65 – 70
posto, ostvario je magazin Moj lijepi vrt nakladnika Burda Zagreb d.o.o. Magazin
Naša flora nakladnika Večernji list d.d. (Adria Magazin d.o.o.) na tržištu
naklade mjesečnika druge grupe za žene ostvario je tržišni udjel od 20 – 25
posto. Navedena dva magazina zajedno ostvaruju tržišni udjel od 85 – 90 posto.
Tržište naklade mjesečnika treće grupe za žene
 *Tablica 5.* PRIKAZ TRŽIŠTA NAKLADE MJESEČNIKA TREĆE GRUPE ZA ŽENE U REPUBLICI
HRVATSKOJ U 2004.

|  |  |  |  |  |
| --- | --- | --- | --- | --- |
| Mjesečnik | Prodani primjerci u 2004./kom | % udjela na tržištu u 2004. | Prodani primjerci u 2005./kom | % udjela na tržištu u 2005. |
| Moj stan | (\*\*\*) | 55 – 60 | (\*\*\*) | 70 – 75 |
| Elle dekor | (\*\*\*) | 40 – 45 | (\*\*\*) | 25 – 30 |
| Ukupno | (\*\*\*) | 100,00 | (\*\*\*) | 100,00 |

 Izvor: Podnesak podnositelja prijave koncentracije od 21.
prosinca 2005. i od 27. ožujka 2006.
Obrada: Agencija za zaštitu tržišnog natjecanja

Magazin Elle dekor, nakladnika Sanoma Magazines Zagreb d.o.o., u 2004. godini
imao je tržišni udjel od 40 – 45 posto, dok je magazin Moj stan, nakladnika
Burda Zagreb d.o.o., ostvario tržišni udjel od 55 – 60 posto.
Struktura tržišta se u 2005. znatno promijenila i to u korist poduzetnika Burda
Zagreb d.o.o., koji je u toj godini ostvario 70 – 75 posto udjela na tržištu.
Tržište naklade mjesečnika četvrte grupe za žene

*Tablica 6.*  PRIKAZ TRŽIŠTA NAKLADE MJESEČNIKA ČETVRTE GRUPE ZA ŽENE U REPUBLICI
HRVATSKOJ U 2004.

|  |  |  |  |  |
| --- | --- | --- | --- | --- |
| Mjesečnik | Prodani primjerci u 2004./kom | % udjela na tržištu u 2004. | Prodani primjerci u 2005./kom | % udjela na tržištu u 2005. |
| Vita | (\*\*\*) | 60 – 65 | (\*\*\*) | 55 – 60 |
| Doktor u kući | (\*\*\*) | 30 – 35 | (\*\*\*) | 40 – 45 |
| Vitalnost i ljepota | (\*\*\*) | 0 – 5 | (\*\*\*) | 0 – 5 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika Velmar d.o.o. od 12. siječnja
2006., podnesak poduzetnika Meridijan 16 d.o.o. od 9. siječnja 2006., podnesak
poduzetnika EPH od 9. studenog 2005. u predmetu klasa: 031-02/2005-01/72,
podnesak poduzetnika Meridijan 16 d.o.o. od 10. veljače 2006. u predmetu klasa:
031-02/2006-01/02 i podnesak poduzetnika EPH od 21. veljače 2006. u predmetu
klasa: 031-02/2006-01/02
Obrada: Agencija za zaštitu tržišnog natjecanja

Magazin Vita, nakladnika Meridijan 16 d.o.o., u 2004. je ostvario tržišni udjel
od 60 – 65 posto, dok se u 2005. godini taj tržišni udjel smanjio na 55 – 60
posto. Slijedi nakladnik EPH, koji je, izdavanjem magazina Doktor u kući, u
2004. ostvario 30 – 35 posto udjela na tržištu.
Tržište mjesečnika za žene je, kao što je već rečeno, podijeljeno u četiri
tematske grupe, te svaka od tih grupa čine tržište naklade mjesečnika za žene.
Poduzetnici, sudionici koncentracije, izdaju tiskovine koje imaju sadržajne
tematike prve tri grupe mjesečnika za žene. Odnosno, ne izdaju tiskovine koje
tematski spadaju u četvrtu grupu mjesečnika za žene.
Međutim, ista je ovdje prikazana iz razloga što sve četiri grupe zajedno čine
tržište naklade mjesečnika za žene, a to je tržište na kojemu su svi sudionici
koncentracije aktivni.
*Grafikon 3.* Prikaz ukupnih udjela pojedinih nakladnika mjesečnika za žene u
2004. prije provedbe koncentracije\*
Uvidom u Grafikon 3. razvidno je da je najveći tržišni udjel u 2004. kao godini
koji prethodi provođenju predmetne koncentracije ostvario poduzetnik EPH s 30 –
35 posto udjela na mjerodavnom tržištu. Drugi najveći udjel na tržištu ostvario
je poduzetnik Meridijan 16 d.o.o. s 20 – 25 posto udjela na mjerodavnom tržištu.
Nakon provedbe predmetne koncentracije situacija na mjerodavnom tržištu bila bi
drugačija jer bi tržišno vodstvo preuzeo poduzetnik Adria Magazin d.o.o. (prije
Sanoma Magazines Zagreb d.o.o.) sa 40 – 45 posto udjela.
Iako nakon provedbe predmetne koncentracije udjel poduzetnika Adria Magazines
d.o.o. prelazi 40 posto udjela na mjerodavnom tržištu, ukupno prodane naklade
općeinformativnih dnevnika odnosno tjednika u Republici Hrvatskoj, isti ne
predstavlja nedopuštenu koncentraciju u smislu članka 37. stavak 1. ZOM, jer u
konkretnom predmetu nije riječ o mjerodavnom tržištu općeinformativnih dnevnika
ili tjednika.

*7. a) 1. 2. Tržište naklade tjednika za žene*

Tržište naklade tjednika za žene potrebno je analizirati na isti način, kao i
tržište mjesečnika za žene upravo zbog činjenice da svi tjednici ne mogu biti u
istoj grupi jer svi međusobno jedan drugome ne mogu biti supstituti.

*Tablica 7.*  PRIKAZ TJEDNIKA KLASIFICIRANIH KAO TJEDNIKA ZA ŽENE

|  |  |
| --- | --- |
| Tjednik | Nakladnik |
| Gloria | EPH |
| Mila | Arena d.d. |
| Viva | Sanoma Magazines Zagreb d.o.o. |
| Lisa | Burda Zagreb d.o.o. |
| Tena | Revije d.o.o. |
| Story | Sanoma Magazines Zagreb d.o.o. |
| TV Story / Stars | Sanoma Magazines Zagreb d.o.o. |
| Arena | Arena d.d. |
| Elite | X-Press d.o.o. |
| Extra | NCL Media Group d.o.o. |

Izvor: www.hnd.hr
Obrada: Agencija za zaštitu tržišnog natjecanja

Magazin Mila nakladnika Arena d.d. prestao je izlaziti s brojem 897, 8. prosinca
2005., dok je posljednje izdanje magazina Viva izdavača Sanoma Magazines Zagreb
d.o.o. izašlo s brojem 24, od 15. prosinca 2005.
Poduzetnik NCL Media Group d.o.o. je u 2004. ostvario prodaju magazina Extra, i
to (\*\*\*) komada magazina, dok je u 2005. povećana prodaja, te je ukupan broj
prodanih primjeraka iznosio (\*\*\*).
Imajući u vidu odredbe članka 5. Uredbe o mjerodavnom tržištu, kojim je
propisano, kako je ranije navedeno, da mjerodavno tržište u proizvodnom smislu
obuhvaća sve proizvode za koje potrošači smatraju da su međusobno zamjenjivi s
obzirom na njihove bitne značajke, cijenu ili način uporabe, tržište naklade
tjednika za žene određeno je na način kako je prikazano u tablici 8.

*Tablica 8.*  PRIKAZ TRŽIŠTA NAKLADE (PRODAJE) TJEDNIKA ZA ŽENE

|  |  |  |  |  |
| --- | --- | --- | --- | --- |
| Tjednik | Prodani primjerci u 2004. / kom | % udjela na tržištu u 2004. | Prodani primjerci u 2005. / kom | % udjela na tržištu u 2005. |
| Gloria | (\*\*\*) | 30 – 35 | (\*\*\*) | 30 – 35 |
| Story | (\*\*\*) | 20 – 25 | (\*\*\*) | 20 – 25 |
| TV Story / Stars | (\*\*\*) | 10 – 15 | (\*\*\*) | 10 – 15 |
| Tena | (\*\*\*) | 10 – 15 | (\*\*\*) | 5 – 10 |
| Lisa | (\*\*\*) | 5 – 10 | (\*\*\*) | 5 – 10 |
| Mila | (\*\*\*) | 5 – 10 | (\*\*\*) | 5 – 10 |
| Viva (dvotjedni) | (\*\*\*) | 0 – 5 | (\*\*\*) | 0 – 5 |
| Elite | (\*\*\*) | 0 | (\*\*\*) | 5 – 10 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika EPH od 9. studenoga
2005.(preuzeto iz predmeta klasa: 031-02/2005-01/72), podnesak podnositelja
prijave koncentracije od 21. prosinca 2005. i 27. ožujka 2006., podnesak
poduzetnika EPH od 21. veljače 2006. (predmet KLASA: 031-02/2006-01/02),
podnesak poduzetnika Meridijan 16 d.o.o. od 10. veljače 2006. u predmetu klasa:
031-02/2006-01/02, podnesak poduzetnika Meridijan 16 d.o.o. od 9. siječnja 2006
Obrada: Agencija za zaštitu tržišnog natjecanja

Prije provedbe predmetne koncentracije na tržištu naklade (prodaje) tjednika za
žene na tržištu su djelovali EPH, Arena d.d., Revije d.o.o., Burda Zagreb
d.o.o., Sanoma Magazines Zagreb d.o.o., te X-Press d.o.o. Nakon provedbe
predmetne koncentracije na ovome će tržištu djelovati samo dva poduzetnika i to
EPH i Adria Magazines d.o.o. (prije Sanoma Magazines Zagreb d.o.o.).
Prije provedbe koncentracije u 2004. poduzetnik Burda Zagreb d.o.o. ostvario je
tržišni udjel od 5 – 10 posto, poduzetnik Sanoma Magazines Zagreb d.o.o.
ostvario je tržišni udio od 35 – 40 posto, poduzetnik X-Press d.o.o. u 2004.
nije ostvarivao tržišni udio jer magazin Elite nije izlazio u 2004. godini.
Nakon provedbe koncentracije raspodjela tržišnih udjela se mijenja i to na način
da Adria Magazines d.o.o. (prije Sanoma Magazines Zagreb d.o.o.) ima 45 – 50
posto.
Potrebno je naglasiti da je moguća daljnja raspodjela tržišta naklade tjednika
na dva dijela i to na način da se u jednoj skupini nalaze tjednici Gloria,
Story, Elite, dok se u drugoj skupini nalaze tjednici Viva, Lisa, Tena i Mila.

TRŽIŠTE NAKLADE TJEDNIKA GLORIA, STORY, ELITE

*Tablica 9*.TRŽIŠTE NAKLADE TJEDNIKA GLORIA, STORY, ELITE

|  |  |  |  |  |
| --- | --- | --- | --- | --- |
| Tjednik | Prodani primjerci u 2004. / kom | % udjela na tržištu u 2004. | Prodani primjerci u 2005. / kom | % udjela na tržištu u 2005. |
| Gloria | (\*\*\*) | 60 – 65 | (\*\*\*) | 45 – 50 |
| Story | (\*\*\*) | 35 – 40 | (\*\*\*) | 35 – 40 |
| Elite | (\*\*\*) | 0 | (\*\*\*) | 10 – 15 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika EPH od 9. studenoga 2005.
(preuzeto iz predmeta klasa: 031-02/2005-01/72), podnesak podnositelja prijave
koncentracije od 21. prosinca 2005. i 27. ožujka 2006., podnesak poduzetnika EPH
od 21. veljače 2006. (predmet klasa: 031-02/2006-01/02)
Obrada: Agencija za zaštitu tržišnog natjecanja

Magazin Gloria u izdanju nakladnika EPH, u 2004. je ostvario tržišni udjel od 60
– 65 posto. Gledajući 2005. tržišni udjel koji nakladnik EPH ostvaruje
izdavanjem magazina Gloria smanjio s na 45 – 50 posto udjela. Udjel ostvaren
izdavanjem magazina Story je smanjen sa 35 – 40 posto u 2004. na 35 – 40 posto u
2005. godini.
Nakon provedbe predmetne koncentracije na mjerodavnom tržištu će poduzetnik
Adria Magazines d.o.o. (prije Sanoma Magazines Zagreb d.o.o.) izdavanjem
magazina Elite i Story imati 35 – 40 posto tržišta, dok će u sljedećoj godini
tržišni udjel tog poduzetnika iznositi 50 – 55 posto.

TRŽIŠTE NAKLADE TJEDNIKA VIVA, LISA, TENA I MILA

*Tablica 10.* TRŽIŠTE NAKLADE TJEDNIKA VIVA, LISA, TENA I MILA

|  |  |  |  |  |
| --- | --- | --- | --- | --- |
| Tjednik | Prodani primjerci u 2004. / kom | % udjela na tržištu u 2004. | Prodani primjerci u 2005. / kom | % udjela na tržištu u 2005. |
| Tena | (\*\*\*) | 35 – 40 | (\*\*\*) | 35 – 40 |
| Lisa | (\*\*\*) | 30 – 35 | (\*\*\*) | 25 – 30 |
| Mila | (\*\*\*) | 25 – 30 | (\*\*\*) | 20 – 25 |
| Viva | (\*\*\*) | 0 – 5 | (\*\*\*) | 10 – 15 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika EPH od 9. studenoga 2005.
(preuzeto iz predmeta klasa: 031-02/2005-01/72), podnesak poduzetnika EPH od 21.
veljače 2006. (predmet klasa: 031-02/2006-01/02), podnesak podnositelja prijave
koncentracije od 21. prosinca 2005. i 27. ožujka 2006.,, podnesak poduzetnika
Meridijan 16 d.o.o. od 10. veljače 2006. u predmetu klasa: 031-02/2006-01/02,
podnesak poduzetnika Meridijan 16 d.o.o. od 9. siječnja 2006
Obrada: Agencija za zaštitu tržišnog natjecanja

Tjednik Mila, nakladnika Arena d.d., koji je, kako je navedeno, prestao izlaziti
8. prosinca 2005., u 2004. je imao 25 – 30 posto tržišnog udjela, dok je najveći
tržišni udjel imao magazin Tena, nakladnika Revije d.o.o., s 35 – 40 posto
tržišnog udjela. Iz navedene Tablice proizlazi da su najveći tržišni udjel u
2004. ostvarila povezana društva poduzetnika EPH.
Poduzetnik Sanoma Magazines Zagreb d.o.o. izdavanjem magazina Viva, u 2004., je
ostvario tržišni udjel 0 – 5 posto, dok je poduzetnik Burda Zagreb d.o.o.
izdavanjem magazina Lisa ostvario tržišni udjel od 30 – 35 posto.
Nakon provedbe koncentracije poduzetnik Adria Magazines d.o.o. (prije Sanoma
Magazines Zagreb d.o.o.) ostvarivat će tržišni udjel od 30 – 35 posto na
mjerodavnom tržištu.
*Grafikon 4.* Prikaz ukupnih udjela pojedinih nakladnika tjednika za žene u 2004.
prije provedbe koncentracije\*
Uvidom u Grafikon 4. razvidno je da je prije provedbe koncentracije najjači
nakladnik tjednika za žene EPH s 40 – 45 posto udjela na tržištu. Nakon provedbe
koncentracije situacija se mijenja te je najjači nakladnik tjednika za žene
Adria Magazines d.o.o. (prije Sanoma Magazines Zagreb d.o.o.) s 45 – 50 posto
udjela na tržištu.

UDJELI POJEDINIH NAKLADNIKA TJEDNIKA ZA ŽENE U 2005. GODINI

*Grafikon 5.* Prikaz ukupnih udjela pojedinih nakladnika tjednika za žene u 2005.
prije provedbe koncentracije\*
Grafikon 5. prikazuje da je situacija u 2005. znatno drugačija, i to u korist
poduzetnika Sanoma Magazines Zagreb d.o.o. Prije provede koncentracije tržišno
vodstvo imao je poduzetnik Sanoma Magazines d.o.o. s 35 – 40 posto udjela na
tržištu.
Nakon provedbe koncentracije Adria Magazines d.o.o. (prije Sanoma Magazines
Zagreb d.o.o.) imao bi najveći tržišni udjel, i to 50 – 55 posto, dok bi
poduzetnik EPH imao tržišni udjel od 35 – 40 posto.
I ovdje je potrebno naglasiti da iako nakon provedbe predmetne koncentracije
udjel poduzetnika Adria Magazin d.o.o. prelazi 40 posto udjela na mjerodavnom
tržištu, ukupno prodane naklade općeinformativnih dnevnika odnosno tjednika u
Republici Hrvatskoj, isti ne predstavlja nedopuštenu koncentraciju u smislu
članka 37. stavak 1. ZOM, jer u konkretnom predmetu nije riječ o mjerodavnom
tržištu općeinformativnih dnevnika ili tjednika.

*7. a) 1. 3. Tržište naklade mjesečnika s tematskim sadržajem za
prirodu/znanost/ekologiju i sličnu tematiku*

Agencija je obradila i tržište naklade mjesečnika sa tematskim sadržajem
priroda/znanost/ekologija i slična tematika. Na ovome mjerodavnom tržištu u
2004. je godini najveći tržišni udio ostvario časopis National Geographic
izdavača Sanoma Magazines Zagreb d.o.o. sa (\*\*\*) prodanih primjeraka ili s
ostvarenim tržišnim udjelom od 60 – 65 posto. Navedeni i preostali časopisi na
istom tržištu prikazani su u Tablici 11.

*Tablica 11.* STRUKTURA TRŽIŠTA NAKLADE MJESEČNIKA SA TEMATSKIM SADRŽAJEM ZA
PRIRODA/ZNANOST/EKOLOGIJA I SLIČNA TEMATIKA

|  |  |  |
| --- | --- | --- |
| Mjesečnik | Prodani primjerci u 2004. / kom. | % udjela na tržištu u 2004. |
| National Geographic | (\*\*\*) | 60 – 65 |
| Meridijani | (\*\*\*) | 30 – 35 |
| National Geographic Junior | (\*\*\*) | 5 – 10 |
| Natura Croatica | (\*\*\*) | 0 – 5 |
| Ukupno | (\*\*\*) | 100,00 |

Izvor: Podnesak poduzetnika Meridijani od 5. siječnja 2006.,
Podnesak podnositelja prijave predmetne koncentracije od 21. prosinca 2005.,
Podnesak poduzetnika Distri-press d.o.o. od 14. rujna 2005. i poduzetnika Tisak
d.d. od 8. rujna 2005. u predmetu klasa: 031-02/05-01/72, podnesak poduzetnika
Klett Verlag d.o.o. od 8. svibnja 2006.
Obrada: Agencija za zaštitu tržišnog natjecanja

Niti nakon provođenja predmetne koncentracije situacija na ovom tržištu neće se
značajno promijeniti.

*7.a) 1.4. Tržište naklade mjesečnika sa tematskim sadržajem kompjutora*

Tablica 12.STRUKTURA NAKLADE MJESEČNIKA S TEMATSKIM SADRŽAJEM KOMPJUTORA

|  |  |  |  |  |
| --- | --- | --- | --- | --- |
| Mjesečnik | Prodani primjerci u 2004./kom. | % udjela na tržištu u 2004. | Prodani primjerci u 2005./kom. | % udjela na tržištu u 2005. |
| Bug | (\*\*\*) | 50 – 55 | (\*\*\*) | 45 – 50 |
| PC Chip | (\*\*\*) | 15 – 20 | (\*\*\*) | 15 – 20 |
| Enter | (\*\*\*) | 15 – 20 | (\*\*\*) | 20 – 25 |
| Moj Moby | (\*\*\*) | 5 – 10 | (\*\*\*) | 5 – 10 |
| Mreža | (\*\*\*) | 5 – 10 | (\*\*\*) | 5 – 10 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika Bug d.o.o. od 11. siječnja 2006.,
podnesak poduzetnika A1 video d.o.o. od 5. i 10. siječnja 2006.
Obrada: Agencija za zaštitu tržišnog natjecanja

Poduzetnik A1 video d.o.o. je izdavanjem magazina Moj Moby i PC Chip ostvario u
2004. tržišni udio od 25 – 30 posto, dok je izdavanjem istih magazina u 2005.
tržišni udio pao na 25 – 30 posto. Magazine Bug, Mreža i Enter izdaje nakladnik
Bug d.o.o. te u 2004. ostvaruje tržišni udio od 70 – 75 posto, dok u 2005. taj
udio iznosi 70 – 75 posto.
Poduzetnik Sanoma Magazines Zagreb d.o.o. je u 2004. ostvario (\*\*\*) prodanih
komada magazina Klik.

*7. a) 2. Tržište oglašavanja u tisku*

Tržište oglašavanja u tisku je vrlo značajno tržište budući da se na istome
ostvaruje najveći dio ukupnih prihoda nakladnika tiskovina. Rečeno je tržište
usko povezano, odnosno ono je susjedno tržište tržištu naklade tiska iz nekoliko
razloga. Svrha oglašavanja proizvoda ili usluga u tisku, kao i oglašavanje na
drugim medijima, jest približiti svoj proizvod krajnjem potrošaču. Pri tome će
se proizvod ili usluga oglašavati u onoj tiskovini koju čita ciljana skupina
potrošača. Drugi važan razlog radi kojega se smatra da je tržište oglašavanja
susjedno tržište tržištu naklade jest taj da će se proizvodi ili usluge
oglašavati u onim tiskovinama koji imaju najveću čitanost kako bi oglašivač
mogao doći do što većeg broja krajnjih kupaca.
Prema navodima podnositelja prijave predmetne koncentracije, u dopuni prijave od
18. siječnja 2006., sudionici koncentracije nemaju međusobno sklopljene
marketinške ugovore. Vezano za buduću suradnju sudionika koncentracije postoji
usmeni dogovor da će Styria zajedničkom društvu kao povezanom društvu ponuditi
oglašavanje (engl. cross promotion) u svojim dnevnim novinama i budućim
medijskim proizvodima uz određen popust.
Imajući u vidu značaj tržišta oglašavanja u tisku, te visine prihoda koja se u
tiskovinama ostvaruje putem oglašavanja, Agencija je 9. ožujka 2006. uputila
dopise poduzetnicima koji djeluju na tom tržištu, kako bi prikupila podatke o
cjenicima oglasnog prostora u tiskovinama, kao i uvjetima oglašavanja u
tiskovinama.
Agencija je 9. ožujka 2006. uputila dopis i Hrvatskoj gospodarskoj komori
(dalje: HGK) kako bi dobila podatak o ukupnom prihodu ostvarenom od oglašavanja
na teritoriju Republike Hrvatske, te podatak o tome koliki dio ukupnog prihoda
od oglašavanja otpada na pojedine medije.
HGK je u podnesku od 23. ožujka 2006., između ostaloga, u bitnome navela da je
na oglašavanje u 2004. u Republici Hrvatskoj potrošeno, u odnosu na 2003., 13
posto više sredstava, te se sada taj iznos kreće oko 426 milijuna eura.
U Grafikonu 6. prikazan je raspored oglašavanja po pojedinim medijima, prema
podacima koje je Agenciji dostavila HGK. Najveći dio tzv. oglašivačkog »kolača«
pripada televiziji, koja ostvaruje udio od 49,7 posto. Tiskani mediji ne
zaostaju mnogo, te se u 2004. putem tiskanih medija ostvaruje 34,4 posto
oglašavanja.
 *Grafikon 6.* Prikaz udjela pojedinih tipova medija u ukupnom oglašavanju u 2004.
![](dodatni/145772.gif)

Izvor: podnesak Hrvatske gospodarske komore od 23. ožujka 2006.
Obrada: Agencija za zaštitu tržišnog natjecanja

Imajući u vidu da se u ekonomskoj analizi prikazuju i podaci za 2005., iako je
mjerodavna godina 2004., u nastavku će biti prikazani udjeli pojedinih tipova
medija u ukupnom oglašavanju u 2005. godini.

*Grafikon 7.* Prikaz udjela pojedinih tipova medija u ukupnom
oglašavanju u 2005.

![](dodatni/145771.gif)

Izvor: Hrvatska gospodarska komora, podnesak od 23. ožujka
2006.
Obrada: Agencija za zaštitu tržišnog natjecanja

U odnosu na 2004., raspored udjela se promijenio i to na način da je udjel
televizije, kao medija, u 2005. porastao za 15 posto, dok se udjel tiskanih
medija smanjio u odnosu na 2004. te sada iznosi 24 posto.
Pri tome je potrebno naglasiti da se ukupni iznos troškova za oglašavanje u
2005., u odnosu na 2004. povećao za 905.315.169,36 kn ili 28,17 posto.

*7.a) 2.1. Tržište oglašavanja u mjesečnicima za žene*

TRŽIŠTE OGLAŠAVANJA U MJESEČNICIMA PRVE GRUPE ZA ŽENE

*Tablica 13.*STRUKTURA TRŽIŠTA OGLAŠAVANJA U MJESEČNICIMA PRVE GRUPE ZA ŽENE

|  |  |  |  |  |
| --- | --- | --- | --- | --- |
| Mjesečnik | Prihod od oglašavanja u tisku u 2004. / kn | % udjela na tržištu oglašavanja u tisku u 2004. | Prihod od oglašavanja u tisku u 2005. / kn | % udjela na tržištu oglašavanja u tisku u 2005. |
| Elle | (\*\*\*) | 50 – 55 | (\*\*\*) | 40 – 45 |
| Cosmopolitan | (\*\*\*) | 45 – 50 | (\*\*\*) | 50 – 55 |
| Primadona | (\*\*\*) | 0 | (\*\*\*) | 0 – 5 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika EPH od 9. studenoga 2005.
(predmet klasa: 031-02/2005-01/72), podnesak poduzetnika EPH od 21. veljače
2006. (predmet klasa: 031-02/2006-01/02), podnesak podnositelja prijave
koncentracije od 27. ožujka 2006.
Obrada: Agencija za zaštitu tržišnog natjecanja

Na tržištu oglašavanja u mjesečnicima prve grupe za žene u 2004. godini,
magazini Cosmopolitan i Elle ostvarili su podjednak udjel na tržištu, odnosno
magazin Cosmopolitan ostvario je udjel od 45 – 50 posto dok je Elle ostvario 50
– 55 posto udjela na mjerodavnom tržištu. Magazin Primadona koji je počeo
izlaziti u 2005. na ovom tržištu u istoj godini ostvario je udjel od 0 – 5
posto. U 2005. je udjel magazina Elle zabilježio pad, odnosno tržišni udio u
2005. iznosi 40 – 45 posto.

*Tablica 14*.  PRIKAZ CIJENE OGLASA U MJESEČNICIMA PRVE GRUPE ZA ŽENE

|  |  |  |  |
| --- | --- | --- | --- |
|  | Elle | Cosmopolitan | Primadona |
| Prva duplerica | (\*\*\*) | (\*\*\*) | (\*\*\*) |
| Druga duplerica | (\*\*\*) | (\*\*\*) | (\*\*\*) |
| Treća duplerica | (\*\*\*) | (\*\*\*) | (\*\*\*) |
| Duplerica (unutarnji dio) | (\*\*\*) | (\*\*\*) | (\*\*\*) |
| Predzadnja duplerica | (\*\*\*) | (\*\*\*) | (\*\*\*) |
| Zadnja duplerica | (\*\*\*) | (\*\*\*) | (\*\*\*) |
| Unutarnja stranica | (\*\*\*) | (\*\*\*) | (\*\*\*) |
| Druga omotna stranica | (\*\*\*) | (\*\*\*) | (\*\*\*) |
| Treća omotna stranica | (\*\*\*) | (\*\*\*) | (\*\*\*) |
| Zadnja stranica | (\*\*\*) | (\*\*\*) | (\*\*\*) |
| Prva desna stranica | (\*\*\*) | (\*\*\*) | (\*\*\*) |
| Druga desna stranica | (\*\*\*) | (\*\*\*) | (\*\*\*) |
| Treća desna stranica | (\*\*\*) | (\*\*\*) | (\*\*\*) |
| Dvije trećine stranice | (\*\*\*) | (\*\*\*) | (\*\*\*) |
| Polovica stranice | (\*\*\*) | (\*\*\*) | (\*\*\*) |
| Trećina stranice | (\*\*\*) | (\*\*\*) | (\*\*\*) |
| Četvrtina stranice | (\*\*\*) | (\*\*\*) | (\*\*\*) |
| Položena četvrtina stranice | (\*\*\*) | (\*\*\*) | (\*\*\*) |
| Osmina stranice | (\*\*\*) | (\*\*\*) | (\*\*\*) |
| Šesnaestina stranice | (\*\*\*) | (\*\*\*) | (\*\*\*) |

Izvor: Podnesak poduzetnika EPH od 21. ožujka 2006. i
podnesak podnositelja prijave koncentracije od 27. ožujka 2006.
Obrada: Agencija za zaštitu tržišnog natjecanja

Tablica 14. prikazuje usporedno cijene oglasnog prostora u magazinima Elle,
Cosmopolitan i Primadona. Iz tablice je vidljivo da magazin Cosmopolitan ima
najskuplji oglasni prostor.

TRŽIŠTE OGLAŠAVANJA U TISKU U MJESEČNICIMA DRUGE GRUPE ZA ŽENE

*Tablica 15.*  STRUKTURA TRŽIŠTA OGLAŠAVANJA U TISKU U MJESEČNICIMA DRUGE GRUPE ZA
ŽENE

|  |  |  |  |  |
| --- | --- | --- | --- | --- |
| Mjesečnik | Prihod od oglašavanja u tisku u 2004./kn | % udjela na tržištu oglašavanja u tisku u 2004. | Prihod od oglašavanja u tisku u 2005./kn | % udjela na tržištu oglašavanja u tisku u 2005. |
| Moj lijepi vrt | (\*\*\*) | 55 – 60 | (\*\*\*) | 60 – 65 |
| Naša flora | (\*\*\*) | 40 – 45 | (\*\*\*) | 35 – 60 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak podnositelja prijave koncentracije od 21.
prosinca 2005. i od 27. ožujka 2006.
Obrada: Agencija za zaštitu tržišnog natjecanja

U tablici 15. nisu prikazani prihodi od oglašavanja za magazine Dom i vrt, Moj
cvijet i Moje cvijeće jer, s obzirom da su udjeli navedenih magazina na ovom
tržištu svega 5 – 10 posto za magazin Dom i vrt, 0 – 5 posto za magazin Moj
cvijet i 0 – 5 posto za magazin Moje cvijeće njihov mogući prihod od oglašavanja
ne bi značajnije promijenio strukturu tržišta oglašavanja u tisku u mjesečnicima
druge grupe za žene.

CIJENE OGLASA U MJESEČNICIMA DRUGE GRUPE ZA ŽENE

*Tablica 16.*  PRIKAZ CIJENE OGLASA U MJESEČNICIMA DRUGE GRUPE ZA ŽENE

|  |  |  |
| --- | --- | --- |
|  | Moj lijepi vrt | Naša flora |
| Druga duplerica | (\*\*\*) | (\*\*\*) |
| Treća duplerica | (\*\*\*) | (\*\*\*) |
| Duplerica (unutarnji dio) | (\*\*\*) | (\*\*\*) |
| Unutarnja stranica | (\*\*\*) | (\*\*\*) |
| Druga omotna stranica | (\*\*\*) | (\*\*\*) |
| Treća omotna stranica | (\*\*\*) | (\*\*\*) |
| Predzadnja stranica | (\*\*\*) | (\*\*\*) |
| Zadnja stranica | (\*\*\*) | (\*\*\*) |
| Polovica stranice | (\*\*\*) | (\*\*\*) |
| Trećina stranice | (\*\*\*) | (\*\*\*) |
| Četvrtina stranice | (\*\*\*) | (\*\*\*) |
| Osmina stranice | (\*\*\*) | (\*\*\*) |

Izvor: Podnesak podnositelja prijave koncentracije od 27.
ožujka 2006.
Obrada: Agencija za zaštitu tržišnog natjecanja

U magazinima Moj lijepi vrt i Naša flora, razvidno je kako se cijene oglasnog
prostora kod ovih magazina razlikuju, no ta razlika nije značajna. Razlika je
naravno velika tamo gdje primjerice Moj lijepi vrt (druga duplerica) nema
izraženu cijenu oglasnog prostora dok kod magazina Naša flora ta cijena postoji.
Tržište oglašavanja u tisku u mjesečnicima treće grupe za žene

*Tablica 17.* STRUKTURA TRŽIŠTA OGLAŠAVANJA U TISKU U MJESEČNICIMA TREĆE GRUPE ZA
ŽENE

|  |  |  |  |  |
| --- | --- | --- | --- | --- |
| Mjesečnik | Prihod od oglašavanja u tisku u 2004. / kn | % udjela na tržištu oglašavanja u tisku u 2004. | Prihod od oglašavanja u tisku u 2005./kn | % udjela na tržištu oglašavanja u tisku u 2005. |
| Elle dekor | (\*\*\*) | 90 – 95 | (\*\*\*) | 85 – 90 |
| Moj stan | (\*\*\*) | 5 – 10 | (\*\*\*) | 10 – 15 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak podnositelja prijave koncentracije od 21.
prosinca 2005. i od 27. ožujka 2006.
Obrada: Agencija za zaštitu tržišnog natjecanja

Ukupni prihod od oglašavanja u 2004. na mjerodavnom tržištu oglašavanja u tisku
u mjesečnicima treće grupe za žene iznosio je (\*\*\*) kn. Najveći tržišni udjel u
2004. ostvaren je oglašavanjem u magazinu Elle dekor, odnosno ostvaren je prihod
od (\*\*\*) kn ili 90 – 95 posto od ukupno ostvarenog prihoda u 2004. Struktura
tržišta u 2005. nije se značajnije promijenila, odnosno ostvaren prihod od
oglašavanja u magazinu Elle dekor iznosio je (\*\*\*) kn ili 85 – 90 posto.

CIJENE OGLASA U MJESEČNICIMA TREĆE GRUPE ZA ŽENE

*Tablica 18.*  PRIKAZ CIJENE OGLASA U MJESEČNICIMA TREĆE GRUPE ZA ŽENE

|  |  |  |
| --- | --- | --- |
|  | Elle dekor | Moj stan |
| Prva duplerica | (\*\*\*) | (\*\*\*) |
| Druga duplerica | (\*\*\*) | (\*\*\*) |
| Treća duplerica | (\*\*\*) | (\*\*\*) |
| Duplerica (unutarnji dio) | (\*\*\*) | (\*\*\*) |
| Unutarnja stranica | (\*\*\*) | (\*\*\*) |
| Druga omotna stranica | (\*\*\*) | (\*\*\*) |
| Treća omotna stranica | (\*\*\*) | (\*\*\*) |
| Predzadnja stranica | (\*\*\*) | (\*\*\*) |
| Zadnja stranica | (\*\*\*) | (\*\*\*) |
| Polovica stranice | (\*\*\*) | (\*\*\*) |
| Dvije trećine stranice | (\*\*\*) | (\*\*\*) |
| Trećina stranice | (\*\*\*) | (\*\*\*) |
| Četvrtina stranice | (\*\*\*) | (\*\*\*) |
| Osmina stranice | (\*\*\*) | (\*\*\*) |

Izvor: Podnesak podnositelja prijave koncentracije od 27.
ožujka 2006.
Obrada: Agencija za zaštitu tržišnog natjecanja

Magazini Elle dekor i Moj stan imaju slični programski sadržaj magazina, no
cijene oglasnog prostora im se značajno razlikuju, odnosno cijene oglasnog
prostora skuplje su nego li cijene oglasnog prostora u magazinu Moj stan.
Tržište oglašavanja u tisku u mjesečnicima četvrte grupe za žene

*Tablica 19.*  STRUKTURA TRŽIŠTA OGLAŠAVANJA U TISKU U MJESEČNICIMA ČETVRTE GRUPE ZA
ŽENE

|  |  |  |  |  |
| --- | --- | --- | --- | --- |
| Mjesečnik | Prihod od oglašavanja u tisku u 2004./kn | % udjela na tržištu oglašavanja u tisku u 2004. | Prihod od oglašavanja u tisku u 2005./kn | % udjela na tržištu oglašavanja u tisku u 2005. |
| Vita | (\*\*\*) | 60 – 65 | (\*\*\*) | 60 – 65 |
| Doktor u kući | (\*\*\*) | 35 – 40 | (\*\*\*) | 35 – 40 |
| Vitalnost i ljepota | (\*\*\*) | 0 – 5 | (\*\*\*) | 0 – 5 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika Velmar d.o.o. od 12. siječnja
2006., podnesak poduzetnika Meridijan 16 d.o.o. od 9. siječnja 2006., podnesak
poduzetnika EPH od 9. studenog 2005 u predmetu klasa: 031-02/2005-01/72,
podnesak poduzetnika Meridijan 16 d.o.o. od 10. veljače 2006. u predmetu KLASA:
031-02/2006-01/02 i podnesak poduzetnika EPH od 21. veljače 2006. u predmetu
klasa: 031-02/2006-01/02
Obrada: Agencija za zaštitu tržišnog natjecanja

Magazin Vita kao magazin sa najvećim brojem prodanih primjeraka, ostvario je i
najveći udjel na tržištu oglašavanja u tisku u mjesečnicima četvrte grupe za
žene, sa udjelom od 60 – 65 posto u 2004., dok u 2005. taj udio iznosi 60 – 65
posto. Nakladnik EPH izdavanjem magazina Doktor u kući na tržištu oglašavanja u
tisku u mjesečnicima četvrte grupe za žene u 2004. ostvaruje tržišni udio od 35
– 40 posto.

CIJENE OGLASNOG PROSTORA U MJESEČNICIMA ČETVRTE GRUPE ZA ŽENE

*Tablica 20.*  PRIKAZ CIJENA OGLASNOG PROSTORA U MJESEČNICIMA ČETVRTE GRUPE ZA ŽENE

|  |  |  |
| --- | --- | --- |
|  | Vita | Doktor u kući |
| Prva duplerica | (\*\*\*) | (\*\*\*) |
| Druga duplerica | (\*\*\*) | (\*\*\*) |
| Zadnja duplerica | (\*\*\*) | (\*\*\*) |
| Duplerica (unutarnji dio) | (\*\*\*) | (\*\*\*) |
| Unutarnja stranica | (\*\*\*) | (\*\*\*) |
| Druga omotna stranica | (\*\*\*) | (\*\*\*) |
| Treća omotna stranica | (\*\*\*) | (\*\*\*) |
| Predzadnja stranica | (\*\*\*) | (\*\*\*) |
| Zadnja stranica | (\*\*\*) | (\*\*\*) |
| Polovica stranice | (\*\*\*) | (\*\*\*) |
| Četvrtina stranice | (\*\*\*) | (\*\*\*) |
| Osmina stranice | (\*\*\*) | (\*\*\*) |

Izvor: Podnesak poduzetnika EPH od 21. ožujka 2006., podnesak
poduzetnika Meridijan 16 d.o.o. od 22. ožujka 2006.
Obrada: Agencija za zaštitu tržišnog natjecanja

Cijene oglasnog prostora u magazinima, prikazanima u Tablici 20., pokazuju da su
cijene oglasnog prostora veće u magazinu Vita u odnosu na Doktor u kući.

*7.a) 2.)2. Tržište oglašavanja u tjednicima za žene*

Gledajući tablicu 21. nesporno je da je u 2004. najveći udjel na tržištu
oglašavanja u tjednicima za žene imao magazin Gloria izdavača EPH s 45 – 50
posto. Tržišni udjel poduzetnika EPH u 2005., u odnosu na 2004. godinu smanjio
se za 5 – 10 posto.
Drugi najveći tržišni udjel u dvije promatrane godine ima magazin Story,
izdavača Sanoma Magazines Zagreb d.o.o. U 2004. je tržišni udjel tog magazina
iznosio 20 – 25 posto, dok je u 2005. iznosio 20 – 25 posto. Ukupno tržište
oglašavanja u tjednicima za žene u 2005. se u odnosu na mjerodavnu 2004. godinu
povećalo za 10 – 15 posto ili (\*\*\*) kuna.
Nakladnik NCL Media Grupa d.o.o. je na tržištu oglašavanja u tjednicima za žene
s magazinom EXTRA u 2004. godini, ostvario prihod od oglašavanja u iznosu od
(\*\*\*) kuna.

*Tablica 21*.STRUKTURA TRŽIŠTA OGLAŠAVANJA U TJEDNICIMA ZA ŽENE

|  |  |  |  |  |
| --- | --- | --- | --- | --- |
| Tjednik | Prihod od oglašavanja u tisku u 2004. / kn | % udjela na tržištu oglašavanja u tisku u 2004. | Prihod od oglašavanja u tisku u 2005. / kn | % udjela na tržištu oglašavanja u tisku u 2005. |
| Gloria | (\*\*\*) | 45 – 50 | (\*\*\*) | 45 – 50 |
| Story | (\*\*\*) | 20 – 25 | (\*\*\*) | 20 – 25 |
| Tena | (\*\*\*) | 15 – 20 | (\*\*\*) | 5 – 10 |
| Mila | (\*\*\*) | 5 – 10 | (\*\*\*) | 0 – 5 |
| Lisa | (\*\*\*) | 0 – 5 | (\*\*\*) | 0 – 5 |
| TV Story / Stars | (\*\*\*) | 0 – 5 | (\*\*\*) | 0 – 5 |
| Viva (dvotjedni) | (\*\*\*) | 0 – 5 | (\*\*\*) | 0 – 5 |
| Elite | (\*\*\*) | 0 | (\*\*\*) | 5 – 10 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika EPH od 9. studenoga 2005.
(preuzeto iz predmeta klasa: 031-02/2005-01/72), podnesak podnositelja prijave
koncentracije od 21. prosinca 2005. i 27. ožujka 2006., podnesak poduzetnika EPH
od 21. veljače 2006. (predmet klasa: 031-02/2006-01/02), podnesak poduzetnika
Meridijan 16 d.o.o. od 10. veljače 2006. u predmetu klasa: 031-02/2006-01/02,
podnesak poduzetnika Meridijan 16 d.o.o. od 9. siječnja 2006.
Obrada: Agencija za zaštitu tržišnog natjecanja

Budući da je u analizi naklade (prodaje) tjednika za žene navedeno kako je
moguća i daljnja raspodjela tržišta, koja je i učinjena, isto je Agencija
izradila i za tržište oglašavanja.

*Tablica 22.*  PRIKAZ CIJENA OGLASNOG PROSTORA U TJEDNICIMA ZA ŽENE

|  |  |  |  |  |  |
| --- | --- | --- | --- | --- | --- |
|  | Gloria | Lisa | Story | Tv Story /Stars | Elite |
| Prva duplerica | (\*\*\*) | (\*\*\*) | (\*\*\*) | (\*\*\*) | (\*\*\*) |
| Druga duplerica | (\*\*\*) | (\*\*\*) | (\*\*\*) | (\*\*\*) | (\*\*\*) |
| Zadnja duplerica | (\*\*\*) | (\*\*\*) | (\*\*\*) | (\*\*\*) | (\*\*\*) |
| Duplerica (unutarnji dio) | (\*\*\*) | (\*\*\*) | (\*\*\*) | (\*\*\*) | (\*\*\*) |
| Unutarnja stranica | (\*\*\*) | (\*\*\*) | (\*\*\*) | (\*\*\*) | (\*\*\*) |
| Druga omotna stranica | (\*\*\*) | (\*\*\*) | (\*\*\*) | (\*\*\*) | (\*\*\*) |
| Treća omotna stranica | (\*\*\*) | (\*\*\*) | (\*\*\*) | (\*\*\*) | (\*\*\*) |
| Predzadnja stranica | (\*\*\*) | (\*\*\*) | (\*\*\*) | (\*\*\*) | (\*\*\*) |
| Zadnja stranica | (\*\*\*) | (\*\*\*) | (\*\*\*) | (\*\*\*) | (\*\*\*) |
| Polovica stranice | (\*\*\*) | (\*\*\*) | (\*\*\*) | (\*\*\*) | (\*\*\*) |
| Trećina stranice | (\*\*\*) | (\*\*\*) | (\*\*\*) | (\*\*\*) | (\*\*\*) |
| Dvije trećine stranice | (\*\*\*) | (\*\*\*) | (\*\*\*) | (\*\*\*) | (\*\*\*) |
| Četvrtina stranice | (\*\*\*) | (\*\*\*) | (\*\*\*) | (\*\*\*) | (\*\*\*) |
| Osmina stranice | (\*\*\*) | (\*\*\*) | (\*\*\*) | (\*\*\*) | (\*\*\*) |
| Zadnja stranica Glorijinog romana | (\*\*\*) | (\*\*\*) | (\*\*\*) | (\*\*\*) | (\*\*\*) |
| Zakup zadnje strane Glorijinog romana (3 mjeseca) | (\*\*\*) | (\*\*\*) | (\*\*\*) | (\*\*\*) | (\*\*\*) |

Izvor: Podnesak poduzetnika EPH od 21. ožujka 2006., podnesak
podnositelja prijave koncentracije od 27. ožujka 2006.
Obrada: Agencija za zaštitu tržišnog natjecanja

Cijene oglasnog prostora različite su i ovise o vrsti magazina, njegovoj
čitanosti, programskom sadržaju, ciljanom čitateljstvu, te o zainteresiranosti
pojednih poduzetnika da se oglašavaju u pojedinim magazinima.

*Tablica 23.*  STRUKTURA TRŽIŠTA OGLAŠAVANJA U TJEDNICIMA GLORIA, STORY, ELITE

|  |  |  |  |  |
| --- | --- | --- | --- | --- |
| Tjednik | Prihod od oglašavanja u tisku u 2004. / kn | % udjela na tržištu oglašavanja u tisku u 2004. | Prihod od oglašavanja u tisku u 2005. / kn | % udjela na tržištu oglašavanja u tisku u 2005. |
| Gloria | (\*\*\*) | 70 – 75 | (\*\*\*) | 60 – 65 |
| Story | (\*\*\*) | 25 – 30 | (\*\*\*) | 25 – 30 |
| Elite | (\*\*\*) | 0 | (\*\*\*) | 5 – 10 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika EPH od 9. studenoga 2005.(preuzeto iz predmeta
klasa: 031-02/2005-01/72), podnesak podnositelja prijave koncentracije od 21.
prosinca 2005. i 27. ožujka 2006., podnesak poduzetnika EPH od 21. veljače 2006.
(predmet klasa: 031-02/2006-01/02)
Obrada: Agencija za zaštitu tržišnog natjecanja

Iz Tablice 23. vidljivo je da je najveći tržišni udjel na tržištu oglašavanja
2004. ostvario magazin Gloria s prihodom koji je iznosio (\*\*\*) kune ili 70 – 75
posto tržišta. U 2005. tržišni udjel magazina Gloria na tom tržištu, izdavača
EPH iznosio je 60 – 65 posto. Magazin Story izdavača Sanoma Magazines Zagreb
d.o.o. u 2004. je ostvario tržišni udjel od 25 – 30 posto, dok je u 2005.
ostvario 25 – 30 posto udjela.

*Tablica 24.*  STRUKTURA OGLAŠAVANJA U TJEDNICIMA VIVA, LISA, TENA I MILA

|  |  |  |  |  |
| --- | --- | --- | --- | --- |
| Tjednik | Prihod od oglašavanja u tisku u 2004. / kn | % udjela na tržištu oglašavanja u tisku u 2004. | Prihod od oglašavanja u tisku u 2005. / kn | % udjela na tržištu oglašavanja u tisku u 2005. |
| Tena | (\*\*\*) | 55 – 60 | (\*\*\*) | 40 – 45 |
| Mila | (\*\*\*) | 25 – 30 | (\*\*\*) | 20 – 25 |
| Lisa | (\*\*\*) | 10 – 15 | (\*\*\*) | 15 – 20 |
| Viva (dvotjedni) | (\*\*\*) | 5 – 10 | (\*\*\*) | 20 – 25 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika EPH od 9. studenoga 2005.
(preuzeto iz predmeta klasa: 031-02/2005-01/72), podnesak poduzetnika EPH od 21.
veljače 2006. (predmet klasa: 031-02/2006-01/02), podnesak podnositelja prijave
koncentracije od 21. prosinca 2005. i 27. ožujka 2006., podnesak poduzetnika
Meridijan 16 d.o.o. od 10. veljače 2006. u predmetu klasa: 031-02/2006-01/02,
podnesak poduzetnika Meridijan 16 d.o.o. od 9. siječnja 2006.
Obrada: Agencija za zaštitu tržišnog natjecanja

Najveći prihod od oglašavanja u tjednicima navedenim u Tablici 24., ostvaren je
u magazinu Tena, i to (\*\*\*) kn, te je ukupan udjel na tržištu iznosio 55 – 60
posto.

*7.a)2.)3. Tržište oglašavanja u mjesečnicima s tematskim sadržajem za
prirodu/znanost/ekologiju i sličnu tematiku*

*Tablica 25*.  STRUKTURA TRŽIŠTA OGLAŠAVANJA U MJESEČNICIMA S TEMATSKIM SADRŽAJEM ZA
PRIRODU/ZNANOST/EKOLOGIJU I SLIČNU TEMATIKU

|  |  |  |
| --- | --- | --- |
| Mjesečnik | Prihod od oglašavanja u tisku u 2004. / kn | % udjela na tržištu oglašavanja u tisku u 2004. |
| National Geographic | (\*\*\*) | 80 – 85 |
| Meridijani | (\*\*\*) | 5 – 10 |
| National Geographic Junior | (\*\*\*) | 5 – 10 |
| Ukupno | (\*\*\*) | 100,00 |

Izvor: Podnesak poduzetnika Meridijani od 5. siječnja 2006., Podnesak
podnositelja prijave predmetne koncentracije od 21. prosinca 2005., podnesak
poduzetnika Klett Verlag d.o.o. od 8. svibnja 2006.
Obrada: Agencija za zaštitu tržišnog natjecanja

Podaci za prihode od oglašavanja za magazin Natura Croatica Agenciji nije
prikazan u tablici 25. iz razloga što isti na tržištu naklade tiska iznosi svega
0 – 5 posto, te prihod od oglašavanja ne bi značajnije mogao utjecati na tržišne
udjele na mjerodavnom tržištu oglašavanja.
Najveći tržišni udjel na mjerodavnom tržištu oglašavanja u mjesečnicima sa
tematskim sadržajem za prirodu/znanost/ekologiju i sličnu tematiku sa ostvarenih
(\*\*\*) kn ili 80 – 85 posto ima magazin National Geographic.

TRŽIŠTE OGLAŠAVANJA U MJESEČNICIMA S TEMATSKIM SADRŽAJEM KOMPJUTORA

*Tablica 26.*  STRUKTURA TRŽIŠTA OGLAŠAVANJA U MJESEČNICIMA S TEMATSKIM SADRŽAJEM
KOMPJUTORA

|  |  |  |  |  |
| --- | --- | --- | --- | --- |
| Mjesečnik | Prihod od oglašavanja u tisku u 2004. / kn | % udjela na tržištu oglašavanja u tisku u 2004. | Prihod od oglašavanja u tisku u 2005. / kn | % udjela na tržištu oglašavanja u tisku u 2005. |
| Bug | (\*\*\*) | 50 – 55 | (\*\*\*) | 45 – 50 |
| PC Chip | (\*\*\*) | 30 – 35 | (\*\*\*) | 25 – 30 |
| Mreža | (\*\*\*) | 5 – 10 | (\*\*\*) | 10 – 15 |
| Moj Moby | (\*\*\*) | 5 – 10 | (\*\*\*) | 5 – 10 |
| Enter | (\*\*\*) | 0 – 5 | (\*\*\*) | 0 – 5 |
| Ukupno | (\*\*\*) | 100,00 | (\*\*\*) | 100,00 |

Izvor: Podnesak poduzetnika Bug d.o.o. od 11. siječnja 2006.,
podnesak poduzetnika A1 video d.o.o. od 5. i 10. siječnja 2006.
Obrada: Agencija za zaštitu tržišnog natjecanja

Poduzetnik Bug d.o.o. izdavanjem magazina Bug, Mreža, i Enter ostvario je u
2004. g. 60 – 65 posto udjela na mjerodavnom tržištu oglašavanja u mjesečnicima
s tematskim sadržajem kompjutora, s prihodom od (\*\*\*) kn. Najprodavaniji magazin
nakladnika Bug d.o.o. je magazin Bug koji je u 2004. ostvario tržišni udjel 50 –
55 posto.
Nakladnik Sanoma Magazines Zagreb d.o.o. je u mjerodavnoj 2004. godini ostvario
prihod od oglašavanja u magazinu Klik u iznosu od (\*\*\*) kuna.

*Tablica 27.*  PRIKAZ PRIHODA OD OGLAŠAVANJA BEZ OBZIRA NA VRSTU TISKOVINE U 2004.

|  |  |  |
| --- | --- | --- |
| Poduzetnik | Prihod od oglašavanja / kn | % udjela na tržištu oglašavanja |
| Europapress holding d.o.o. | (\*\*\*) | 45 – 50 |
| Sanoma Magazines Zagreb d.o.o. | (\*\*\*) | 15 – 20 |
| Nacional | (\*\*\*) | 10 – 15 |
| Revije d.o.o. | (\*\*\*) | 5 – 10 |
| Bug d.o.o. | (\*\*\*) | 0 – 5 |
| Burda Zagreb d.o.o. | (\*\*\*) | 0 – 5 |
| Meridijani 16 d.o.o. | (\*\*\*) | 0 – 5 |
| A1 video d.o.o. | (\*\*\*) | 0 – 5 |
| Meridijani | (\*\*\*) | 0 – 5 |
| Velmar d.o.o. | (\*\*\*) | 0 – 5 |
| Večernji list d.d. | (\*\*\*) | 0 – 5 |
| X-Press d.o.o. | (\*\*\*) | 0 |
| Ukupno | (\*\*\*) | 100,00 |

Izvor: podnesak poduzetnika EPH od 9. studenog 2005., predmet
klasa: 031-02/2005-01/72; podnesak podnositelja prijave koncentracije od 21.
prosinca 2005., podnesak poduzetnika Meridijan 16 d.o.o. i poduzetnika Revije
d.o.o. od 31. listopada 2005., predmet klasa: 031-02/2005-01/72; podnesak
poduzetnika Velmar d.o.o. od 12. siječnja 2006., podnesak poduzetnika Meridijani
od 5. siječnja 2006., podnesak poduzetnika Nacional od 13. veljače 2006.,
podnesak poduzetnika Bug d.o.o. od 11. siječnja 2006., podnesak poduzetnika A1
video d.o.o. od 5. siječnja 2006.
Obrada: Agencija za zaštitu tržišnog natjecanja

Jednako kao i kod prikazivanja udjela za tržišta oglašavanja u tisku bez obzira
na vrste tiskovina, ono što je rečeno za poduzetnika EPH vrijedi i kod ovog
susjednog tržišta. U mjerodavnoj 2004. poduzetnik EPH ostvario je najveći udjel
na tržištu oglašavanja u tisku i to 45 – 50 posto.
Prije provođenja predmetne koncentracije u 2004. sudionici koncentracije
ostvarivali su sljedeće tržišne udjele:

*Tablica 28*.  TRŽIŠNI UDJELI PODUZETNIKA SUDIONIKA KONCENTRACIJE NA TRŽIŠTU
OGLAŠAVANJA U 2004.

|  |  |
| --- | --- |
| Poduzetnik | Tržišni udjel |
| Sanoma Magazines Zagreb d.o.o. | 15 – 20 |
| Burda Zagreb d.o.o. | 0 – 5 |
| Adria Magazines d.o.o. | 0 – 5 |
| X-Press d.o.o. | 0 |

Izvor: podnesak podnositelja prijave koncentracije od 21.
prosinca 2005.
Obrada: Agencija za zaštitu tržišnog natjecanja

Nakon provedbe koncentracije poduzetnici sudionici koncentracije ostvarivat će
tržišni udjel od 20 – 25 posto.

*7. a) 3. Tržište distribucije tiska*

Tržište distribucije tiska usko je povezano s tržištem naklade tiska. To je
silazno susjedno tržište, na kojem se efekti s tržišta naklade tiska prelijevaju
na tržište distribucije tiska. Gledajući tržište distribucije tiska razlikujemo
distribuciju na veliko i distribuciju na malo. Na tržištu distribucije tiska na
teritoriju Republike Hrvatske djeluje šest distributera, i to: Tisak d.d.,
Distri-press d.o.o., Slobodna Dalmacija d.o.o., Novi list d.d., Medijski centar
Glas Slavonije d.d. i Glas Istre d.o.o. Osim ovih distributera na teritoriju
Republike Hrvatske, na tržištu distribucije tiska na malo djeluju i distributeri
čiji su prihodi ostvareni na mjerodavnom tržištu distribucije tiska na malo
minimalni, te nisu uključeni u ekonomsku analizu. Primjerice, riječ je o
poduzetnicima Datapress d.o.o., General Grafik d.o.o., Nimfa prihod d.o.o.,
Inart d.o.o., ZIGO obrt d.o.o. i Kartular d.o.o.
Poduzetnik Distri-Press d.o.o. bavi se isključivo veleprodajom tiska i tiskom
opskrbljuje maloprodajna mjesta, dok sam ne posjeduje vlastita maloprodajna
mjesta. Za razliku od toga, poduzetnik Tisak d.d. ima razgranatu vlastitu
maloprodajnu mrežu pa tiskom i opskrbljuje u prvom redu vlastite kioske.
Struktura u temeljnom kapitalu društva Tisak d.d. nije se mijenjala do danas pa
udjele u temeljnom kapitalu tog poduzetnika drže EPH (25 – 30 posto), Veltrade
(25 – 30 posto) i Adris Grupa (25 – 30 posto) i Hrvatski fond za privatizaciju
(10 – 15 posto).
Poduzetnici EPH, Veltrade d.o.o. i Adris Grupa, te Ivan Granić, imaju svaki po
25 – 30 posto udjela u temeljnom kapitalu Distri-Pressa d.o.o., te tako više
poduzetnika ostvaruje zajedničku kontrolu u tom poduzetniku.

TRGOVINA TISKOM NA VELIKO

Prema odredbi članka 38. ZOM, zakona koji uređuje distribuciju tiska,
distributer ne smije odbiti distribuciju tiskovina nakladniku koji prihvaća
njegove javno objavljene opće uvjete. Međutim, ne postoji recipročna odredba
koja bi nakladnicima propisala obvezu poslovanja sa svim distributerima. Tako
nakladnik može odbiti sklapanje ugovora s nekim distributerom, npr. jer smatra
da su mu već sklopljeni ugovori dovoljni za ostvarivanje njegovih poslovnih
ciljeva, ili bi mu sklapanje većeg broja ugovora nepotrebno kompliciralo i
poskupljivalo poslovanje. Distribucija tiska obavlja se kao komisiona prodaja, a
na takvu se prodaju, u pravilu, ne primjenjuju propisi o tržišnom natjecanju.
Zato se u pravilu neće smatrati odbijanjem poslovanja (engl. refusal to deal;
refusal to sell) situacija kad nakladnik odbije nekom distributeru sklapanje
ugovora o prodaji svojih tiskovina. Sve to ukazuje na postojanje velike
vjerojatnosti da, distributer de facto ne može pristupiti tržištu veleprodaje
tiska, ukoliko nijedan nakladnik s njim ne želi sklopiti ugovor o distribuciji
tiska (podaci preuzeti iz rješenja Agencije, klasa: UP/I-030-02/2004-01/17; 12.
siječnja 2005.; EUROPAPRESS HOLDING d.o.o., Zagreb; VELTRADE d.o.o., Zagreb i
ADRIS GRUPA d.d., Rovinj i Ivan Granić – koncentracija).
Na tržištu trgovine tiskom na veliko djeluje šest poduzetnika, od kojih njih
četiri obavljaju i nakladničku djelatnost. Samo su dva poduzetnika, Tisak d.d. i
Distri-Press d.o.o., distributeri u punom smislu te riječi. Dva najveća
distributera u 2004., zajedno drže tržišni udjel od 75-80 posto.

*Tablica 29.*  STRUKTURA TRŽIŠTA TRGOVINE TISKOM NA VELIKO

|  |  |  |  |  |  |  |
| --- | --- | --- | --- | --- | --- | --- |
| Naziv poduzetnika | Prihod u 2002. kn | % udjela na tržištu u 2002. | Prihod u 2003. kn | % udjela na tržištu u 2003. | Prihod u 2004. kn | % udjela na tržištu u 2004. |
| Tisak d.d. | (\*\*\*) | 50 – 55 | (\*\*\*) | 45 – 50 | (\*\*\*) | 45 – 50 |
| Distri-Press d.o.o. | (\*\*\*) | 20 – 25 | (\*\*\*) | 25 – 30 | (\*\*\*) | 30 – 35 |
| Slobodna Dalmacija d.o.o. | (\*\*\*) | 5 – 10 | (\*\*\*) | 5 – 10 | (\*\*\*) | 5 – 10 |
| Novi list d.d. | (\*\*\*) | 5 – 10 | (\*\*\*) | 5 – 10 | (\*\*\*) | 5 – 10 |
| Medijski centar Glas Slavonije d.d. | (\*\*\*) | 0,00 | (\*\*\*) | 0 – 5 | (\*\*\*) | 0 – 5 |
| Glas Istre d.o.o. | (\*\*\*) | 0 – 5 | (\*\*\*) | 0 – 5 | (\*\*\*) | 0 – 5 |
| Sveukupno | (\*\*\*) | 100,00 | (\*\*\*) | 100,00 | (\*\*\*) | 100,00 |

Izvor: Preuzeto iz predmeta KLASA: UP/I-030-02/2004-01/70;
SPORAZUMI DISTRIBUTERA TISKA (14.09.2004.)
Obrada: Agencija za zaštitu tržišnog natjecanja

Najveći tržišni udjel na mjerodavnom tržištu trgovine tiskom na veliko tijekom
cijelog promatranog razdoblja ostvaruje poduzetnik Tisak d.d. Tržišni udjel tog
poduzetnika u 2002. je godini iznosio 50 – 55 posto, u 2003. iznosi 45 – 50
posto., dok je u mjerodavnoj 2004. Tisak d.d. ostvario 45 – 50 posto tržišnog
udjela.
U istom je promatranom razdoblju udjel poduzetnika Distri-Press d.o.o. na
mjerodavnom tržištu tiskom na veliko zabilježio rast. U 2000. je tržišni udjel
poduzetnika Distri-Press d.o.o. iznosio 20 – 25 posto, dok je u 2004. iznosio 30
– 35 posto.

TRGOVINA TISKOM NA MALO

Maloprodaja tiska na hrvatskom se tržištu obavlja na sljedeće načine:
– prodajom na prodajnim mjestima specijaliziranim za prodaju tiska i duhanskih
proizvoda, u vlasništvu ili najmu distributera ili drugih poduzetnika (npr. u
kioscima ili čvrstim objektima),
– prodajom na drugim prodajnim mjestima (npr. Supermarketima i sl.),
– putem kolportaže,
– putem pretplate (preuzeto iz rješenja Agencije: klasa: UP/I-030-02/2004–
01/33; 27. srpnja 2004.; EUROPAPRESS HOLDING d.o.o., Zagreb i SLOBODNA DALMACIJA
d.d., Split)
Na ovome mjerodavnom tržištu trgovine tiskom na malo djeluju isti poduzetnici
kao i na tržištu trgovine na veliko, ali se tržišni udjeli poduzetnika razlikuju

*Tablica 30.*  STRUKTURA TRŽIŠTA TRGOVINE TISKOM NA MALO

|  |  |  |
| --- | --- | --- |
| Distributer | Prihod u 2004. / kn | % udjela na tržištu |
| Tisak d.d. | (\*\*\*) | 75 – 80 |
| Slobodna Dalmacija d.o.o. | (\*\*\*) | 10 – 15 |
| Glas Istre d.o.o. | (\*\*\*) | 0 – 5 |
| Novi list d.d. | (\*\*\*) | 0 – 5 |
| Medijski centar Glas Slavonije d.d. | (\*\*\*) | 0 – 5 |
| Distri-Press d.o.o. | (\*\*\*) | 0 – 5 |
| Ukupno | (\*\*\*) | 100,00 |

Izvor: Preuzeto iz predmeta klasa: UP/I-030-02/2004-01/70;
SPORAZUMI DISTRIBUTERA TISKA (14.09.2004.)
Obrada: Agencija za zaštitu tržišnog natjecanja

Gledajući strukturu tržišta trgovine tiskom na malo razvidno je da je i ovo
tržište loše strukturirano budući da je 75 – 80 posto tržišta u rukama samo
jednog poduzetnika, Tisak d.d.

8. GOSPODARSKE PREDNOSTI I PREDNOSTI ZA POTROŠAČE

Sa stanovišta interesa potrošača – čitatelja provedba koncentracije na
mjerodavnom tržištu donijet će sljedeće izravne i neizravne pogodnosti:
– udruživanje tri stabilna europska nakladnika osigurava profesionaliziranje
tržišta naklade časopisa
– realizacijom nakladničkih sinergija omogućit će se se poboljšanje kvalitete
postojećih časopisa
– povezivanje kreativnih rukovodećih snaga i međunarodna razmjena koncepata
časopisa omogućit će uvođenje na tržište novih, inovativnih časopisa i modela
reklamiranja
– osiguravanje troškovne i razvojne sinergije koje umanjuju vjerojatnost
povećanja cijena časopisa
– omogućavanje dugoročnog opstanka postojećih časopisa
– osiguravanje optimiranja zemljopisne raspoloživosti, odnosno distribucije
časopisa.

9. RAZLOZI KOJIMA SE KONCENTRACIJA PRAVNO I GOSPODARSKI OBRAZLAŽE

Podnositelji prijave su, kao razloge kojima se koncentracija pravno i
gospodarski obrazlaže, u bitnome, naveli da je cilj koncentracije razvoj tržišne
pozicije na području jugoistočne Europe, te stoga Gruner + Jahr Grupa namjerava
preuzeti i nakladnike časopisa od Grupe Burda na ovim tržištima te proširiti
suradnju i sa Sanoma Magazines International. Stvaranje zajedničkog pothvata
sudionika koncentracije Styria će osigurati nastavak poslovanja na području
Republike Hrvatske, a Sanomi Magazines opstanak u snažnoj konkurenciji i daljnji
razvoj nakladništva. Svi sudionici koncentracije posluju s gubicima s
tendencijom pada prihoda, te će zajednički pothvat omogućiti nastavak poslovanja
izdavanjem postojećih časopisa, te uvođenjem na tržište novih inovativnih
časopisa, što će čitateljima omogućiti veći izbor i njihovim potrebama
prilagođenije proizvode. Osim toga, suradnja novoosnovanog poduzetnika, koji će
zapošljavati oko 160 zaposlenika, s drugim poduzetnicima u zemljama jugoistočne
Europe omogućit će razvoj regionalnih koncepata časopisa.
U dopuni prijave koncentracije dostavljenoj Agenciji 18. siječnja 2006.,
podnositelji prijave su pojasnili koje su troškovne i razvojne sinergije koje će
umanjiti vjerojatnost povećanja cijena časopisa, te istaknuli nekoliko točaka
kojima objašnjavaju te sinergije:
a) regionalna prodaja oglasa – partneri u zajedničkom društvu namjeravaju
prodavati svoje oglasne stranice međunarodnim klijentima koji posluju u Srbiji i
Crnoj Gori, Republici Hrvatskoj i Sloveniji čime bi ostvarili dodatni broj
oglasa,
b) povezivanje tiskanja časopisa – zbog većih rabata za veći broj časopisa bilo
bi jeftinije za partnere u zajedničkom društvu,
c) izrada zajedničkih sadržaja – budući da bi dolazilo do preklapanja u
dijelovima uredničkih sadržaja u složenom portfelju časopisa, postoji potencijal
za učinkovitiju proizvodnju,
d) troškovi papira – veći portfelji časopisa omogućit će partnerima u
zajedničkom društvu da udruže svoje nabave papira i ostvare veće rabate,
e) marketinški troškovi – veći marketinški volumeni za više časopisa omogućavaju
veće rabate kod medija.

10. OCJENA DOPUŠTENOSTI KONCENTRACIJE U POSTUPKU NA DRUGOJ RAZINI

Agencija je, u smislu članka 26. stavak 3. ZZTN, u svezi s člankom 46. ZZTN,
temeljem odluke Vijeća za zaštitu tržišnog natjecanja sa 55. sjednice, održane
16. veljače 2006., donijela zaključak, klasa: gornja, urbroj: 580-02-06-07-34, o
pokretanju postupka ocjene dopuštenosti koncentracije u tzv. drugoj fazi, budući
da je Vijeće razmatrajući predmetnu horizontalnu koncentraciju poduzetnika
ocijenilo da bi provedba iste mogla imati za posljedicu značajno sprječavanje,
ograničavanje ili narušavanje tržišnog natjecanja na teritoriju Republike
Hrvatske, te da je stoga za donošenje odluke potrebno pribavljanje dopunskih
podataka, u smislu članka 48. ZZTN, te provođenje pravne i ekonomske analize.

11. JAVNI POZIV PODUZETNICIMA I UDRUGAMA ZA DOSTAVLJANJEM PRIMJEDABA I MIŠLJENJA
O UČINCIMA PREDMETNE KONCENTRACIJE

Agencija je, u cilju prikupljanja podataka potrebnih za izradu ekonomske i
pravne analize u ovom predmetu, sukladno članku 37. točke 8. i 9. ZZTN, i članku
94. ZOUP, na službenim internet-stranicama (www.crocompet.hr; sada:
www.aztn.hr), 20. siječnja 2006., objavila Javni poziv, klasa: gornja, urbroj:
580-02-05-49-19, kojim je pozvala poduzetnike koju djeluju na mjerodavnim
tržištima naklade tiska, oglašavanja u tisku i disitribucije tiska, kao i sve
poduzetnike koji djeluju na drugim tržištima na kojima bi navedena koncentracija
mogla imati učinke na tržišno natjecanje (uzlazna, silazna, susjedna tržišta),
strukovne udruge, udruge poslodavaca, udruge za zaštitu potrošača, te ostale
osobe koje nisu stranke u postupku odnosno njihovi tržišni takmaci, ali za koje
se može razumno pretpostaviti da imaju saznanja o odnosima na spomenutim
mjerodavnim tržištima da dostave svoje primjedbe, stavove i mišljenja o mogućim
konkretnim značajnim učincima koncentracije poduzetnika na njihovo poslovanje,
kao i na moguće značajne učinke iste na tržišno natjecanje na navedenim
tržištima u cjelini.
Također, Agencije je 23. siječnja 2006. poduzetnicima EPH, Distri-Press d.o.o. i
Tisak d.d. uputila dopise kojima je zatražila mišljenje o učincima koncentracije
na navedenim mjerodavnim tržištima.
Dana 2. veljače 2006., Agencija je zaprimila pisano očitovanje poduzetnika EPH u
kojem se, u bitnome, navodi da će predmetna koncentracija izvršiti utjecaj na
tržište oglasa u tisku iz razloga što smatraju da je objedinjavanje ponude
oglasnog prostora u svim izdanjima povezanih društava logična i racionalna
posljedica, te očekuju intenziviranje tržišne utakmice na tržištu oglašavanja u
tisku. Vezano za tržišta distribucije tiska, ne očekuju nikakve promjene iz
razloga što postojeći opći uvjeti poslovanja distributera ne predviđaju
mogućnost da se uvjeti distribucije jednog izdanja promijene ako je nakladnik u
sastavu veće grupacije. Prema mišljenju poduzetnika EPH ukoliko se tržište
naklade tiska razmatra segmentirano, spomenuta koncentracija neće imati izravnih
učinaka na tržište dnevnika/tjednika općeinformativne naravni, koje ima posebnu
važnost sa stajališta slobode izražavanja, medijskog pluralizma i prava javnosti
da informacije o aktualnim događajima, pojavama i osobama prima iz različitih
izvora. Rečeni poduzetnik smatra da predmetna koncentracija neće uzrokovati
značajnije promjene niti na drugim segmentima tržišta naklade tiska jer se ne
radi o koncentraciji nakladnika koji izdaju periodična izdanja iste sadržajne
posebnosti.
Poduzetnik Tisak d.d. u podnesku od 10. veljače 2006., u bitnome, je naveo da
Styria, Večernji list d.d. i Sanoma Magazines d.o.o. zajedno u distribucijskom
kanalu poduzetnika Tisak d.d. drže 35 – 40 posto. O utjecajima na tržište
oglašavanja poduzetnik Tisak d.d. nije se očitovao iz razloga jer se ne bavi
djelatnošću oglašavanja. Najveći dio mišljenja poduzetnika Tisak d.d. odnosio se
na tržište distribucije tiska, te je istaknuo da je distribuciju tiskovina ZOM
uredio obvezom distributera da unaprijed javno objavi svoje opće uvjete
distribucije, i o tome, kao i o rezultatima prodaje i poslovanja, uredno
izvještava HGK. Nadalje, nakladnik koji želi distribuirati svoje tiskovine mora
izjaviti prihvaća li opće uvjete, a distributer može odbiti distribuciju
tiskovine nakladnika koje ne da takvu izjavu. Zaključno, poduzetnik Tisak d.d.
smatra kako svi nakladnici u distribucijskom kanalu imaju jednak položaj
neovisno o ekonomskoj snazi i tržišnom udjelu ili zajedničkom nastupu.
Nakladnik NCL Media Grupa d.o.o. očitovao se na Javni poziv dopisom koji je
Agencija zaprimila 2. veljače 2006., u kojem se, u bitnome, navodi kako
poduzetnik NCL Media Grupa d.o.o. smatra da provođenjem predmetne koncentracije
dolazi do stvaranja duopola na mjerodavnim tržištima, te da bi s obzirom na
stvaranje duopola, iz ravnopravnog tržišnog natjecanja mogli biti izbačeni mali,
domaći izdavači.

12. USMENA RASPRAVA

U smislu članka 54. stavak 2. ZZTN, 25. travnja 2006. održana je usmena rasprava
na kojoj su sudjelovali sudionici koncentracije, te ponovno potvrdili navode iz
dostavljenih pisanih očitovanja. U za to određenom roku dostavili su i pisano
očitovanje u svezi s navodima iz dnevnih tiskovina od 13. travnja 2006., o
vlasničkoj strukturi poduzetnika Sanoma Magazinesa d.o.o., te izričito naveli da
poduzetnik Iskon Internet d.o.o., nema udjela u temeljnom kapitalu tog
poduzetnika.

13. OCJENA DOPUŠTENOSTI KONCENTRACIJE PODUZETNIKA

Vijeće za zaštitu tržišnog natjecanja (dalje: Vijeće) na 60. je sjednici,
održanoj 9. svibnja 2006., sukladno ovlastima iz članka 35. stavak 1. točke 2. i
točke 5. ZZTN, razmatralo predmetnu koncentraciju, te na temelju svih utvrđenih
činjenica zaključilo da se provedbom predmetne koncentracije povećavaju tržišni
udjeli sudionika koncentracije, što, međutim, neće utjecati na sprječavanje,
ograničavanje ili narušavanje tržišnog natjecanja.
Iako je, kako je već ranije navedeno u obrazloženju ovoga rješenja, nesporno da
će nakon provedbe predmetne koncentracije udjel poduzetnika Adria Magazines
d.o.o. prelaziti 40 posto udjela na, u ovom postupku, pojedinim utvrđenim
mjerodavnim tržištima, ista ne predstavlja nedopuštenu koncentraciju u smislu
članka 37. stavak 1. ZOM, jer u konkretnom predmetu nije riječ o mjerodavnom
tržištu općeinformativnih dnevnika ili tjednika u Republici Hrvatskoj.
Također, mjerodavno tržište naklade tiska na teritoriju Republike Hrvatske je
vrlo dinamično i potpuno otvoreno, bez ograničenja za pristup poduzetnicima koji
ispunjavaju uvjete propisane Zakonom o medijima i drugim propisima. Uspjeh
pojedine tiskovine na mjerodavnom tržištu naklade tiska ovisi isključivo o
kvaliteti te tiskovine, kao i o kvaliteti marketinga koji stoji iza te nove
tiskovine.
U svezi s tržištem distribucije tiska, ne postoje zakonske ili druge zapreke,
novim poduzetnicima koji pristupe tržištu naklade tiska, s obzirom da je člankom
38. stavkom 1. ZOM izričito propisano da distributeri tiska ne mogu odbiti
distribuciju tiska nakladnicima koji prihvaćaju javno objavljene opće uvjete
distributera.
S obzirom na strukturiranost tržišta, sudionici koncentracije nakon njene
provedbe neće biti u mogućnosti u značajnoj mjeri utjecati na tržište, na način
da bi mogli onemogućiti ulazak drugim tržišnim takmacima.
Nakon provođenja predmetne koncentracije na tržištu naklade tiska djelovati će,
umjesto dotadašnja četiri poduzetnika, Burda Magazines d.o.o., Sanoma Magazines
Zagreb d.o.o., X-Press d.o.o., Adria Magazin d.o.o., novoosnovani zajednički
pothvat; poduzetnik Adria Magazines d.o.o., dok će preostali poduzetnici koji su
djelovali na tom tržištu i dalje biti prisutni.
Odnosno, na ovaj način nastaje jedan poduzetnik koji će moći bolje i
kvalitetnije konkurirati poduzetniku EPH.
Slijedom iznijetoga, Agencija je temeljem odluke Vijeća, a budući da nije riječ
o zabranjoj koncetraciji iz članka 18. ZZTN, predmetnu koncentraciju, u smislu
odredbe članka 26. ZZTN, ocijenilo dopuštenom, kako je odlučeno u točki 1.
izreke ovoga rješenja.
II. Rješenje Agencije o ocjeni dopuštenosti koncentracije podliježe naplati
upravnih pristojbi, sukladno odredbi članka 2. stavak 1. Zakona o upravnim
pristojbama (»Narodne novine«, broj 8/96, 77/96, 95/97, 131/97, 68/98, 145/99,
116/00, 163/03, 17/04 i 110/04; dalje: Zakon o upravnim pristojbama), te članka
2. točka 2. i članka 3. točka 5. Uredbe o izmjene tarife upravnih pristojbi iz
zakona o upravnim pristojbama (»Narodne novine«, broj 141/04; dalje: Uredba o
izmjeni tarife Zakona o upravnim pristojbama).
Upravna pristojba u iznosu od 10.000,00 kuna za prijavu za ocjenu dopuštenosti
koncentracije poduzetnika iz članka 22. stavka 1. ZZTN, naplaćuje se sukladno
članku 2. točka 2., odnosno tarifnom broju 106. točka 2. Uredbe o izmjeni tarife
Zakona o upravnim pristojbama.
Upravna pristojba u iznosu od 150.000,00 kuna za rješenje o ocjeni dopuštenosti
koncentracije poduzetnika iz članka 26. stavak 3. ZZTN (druga razina), naplaćuje
se sukladno članku 3. točka 5., odnosno tarifnom broju 107. točka 5. Uredbe o
izmjeni tarife Zakona o upravnim pristojbama.
Navedeni iznos od 160.000,00 kuna sudionici koncentracije u jednakim iznosima, i
to 53.333,00 kuna svaki, dužni su uplatiti u roku od osam (8) dana od dana
dostave ovog rješenja posebnom uplatnicom u korist Državnog proračuna Republike
Hrvatske, na račun broj: 1001005-1863000160, u »poziv na broj odobrenja« upisati
u pretpolje model »24«, a u polje podatak prvi: 5002– (navesti matični broj
subjekta). Ukoliko se navedeni iznos uplaćuje u devizama, isti se uplaćuje na
devizni račun Ministarstva financija Republike Hrvatske broj:
702000-val-9182800-132344-091, kod Privredne banke Zagreb d.d. Zagreb (napomena:
val– oznaka valute npr. 978 za EUR) prema srednjem tečaju Hrvatske narodne banke
za valutu kojom se vrši plaćanje.
U smislu odredbe članka 16. stavka 4. Zakona o upravnim pristojbama, nakon
izvršene uplate obveznici uplate su dužni preslik uplatnice, kao dokaz o
obavljenoj uplati upravne pristojbe, žurno, a najkasnije u roku od osam (8)
dana, dostaviti Agenciji s pozivom na klasu: gornju.
Ukoliko obveznici uplate upravne pristojbe ne izvrše uplatu upravne pristojbe
Agencija će, protekom roka, od nadležne Porezne uprave, sukladno članku 10.
stavak 2. Zakona o upravnim pristojbama, zatražiti prisilnu naplatu upravne
pristojbe.
Slijedom iznijetoga, odlučeno je kao u točki II. izreke ovoga rješenja.
III. Sukladno članku 59. stavku 1. ZZTN, a u svezi s člankom 57. točkom 4. toga
zakona, rješenje Agencije kojim se ocjenjuje dopuštenost koncentracija na
temelju članka 26. ZZTN, objavljuje se u «Narodnim novinama».
Stoga je odlučeno kao u točki III. izreke ovoga rješenja.

UPUTA O PRAVNOM LIJEKU

Ovo je rješenje konačno u upravnom postupku. Protiv ovoga rješenja nije
dopuštena žalba, ali nezadovoljna stranka može pokrenuti upravni spor kod
Upravnog suda Republike Hrvatske u roku od trideset (30) dana od dana dostave
ovoga rješenja.

Klasa: UP/I 030-02/2005-02/54
Urbroj: 580-02-06-07-59
Zagreb, 9. svibnja 2006.

Predsjednica Vijeća
za zaštitu tržišnog natjecanja
**Olgica Spevec**, v. r.

*Napomena*
Budući da podaci označeni \*, (\*\*\*) i točni postoci tržišnih udjela,predstavljaju
poslovnu tajnu u smislu članka 51. ZZTN, isti su izuzeti od objavljivanja, pa su
navedeni podaci izostavljeni iz teksta, odnosno koriste se postoci u rasponu.

Rješenje, NN 61/2006-1498
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)